Milers d'estudiants protesten a Barcelona contra la repressió al jovent de Catalunya | NacióGranollers\nEls estudiants, convocats per diverses entitats, han arribat fins a plaça Sant Jaume i han demanat la dimissió de Miquel Buch\nper Jordi Velert , Barcelona, 25 d'octubre de 2019 a les 22:51 |\nCentenars d'estudiants pels carrers de Barcelona | Paula Roqué\nCentenars d'estudiants convocats per diverses entitats han sortit al carrer aquest dijous al vespre en una manifestació sota el lema Si ens preneu el futur, ens trobareu als carrers. La marxa ha sortit de la plaça Universitat a les 19 hores, fins on han arribat diverses columnes des de Sants, l'Esquerra de l'Eixample, el Clot, la plaça Molina, Collblanc i Mataró.\nEN DIRECTE Crits de "@MiquelBuch dimissió" dels estudiants a la manifestació convocada per @Arran_jovent, que omplen el carrer Pelai; informa @JordiVelert https://t.co/I9hqN5RjVT #SentenciaProces pic.twitter.com/o7DRntVfWc\n— NacióDigital (@naciodigital) October 25, 2019\nEl gruix de manifestants s'ha desplaçat pel carrer Pelai, des d'on han entonat proclames per la independència i en crítica a la gestió del Govern de la Generalitat, sobretot contra el conseller d'Interior, Miquel Buch. La manifestació ha avançat direcció a la plaça de Sant Jaume pels carrers cèntrics de Barcelona, passant per Via Laietana i Urquinaona, dues de les zones més conflictives en els aldarulls de la setmana passada a la capital catalana.\nCentenars d'estudiants protesten a Barcelona contra la repressió al jovent de Catalunya; ho explica @JordiVelert amb imatges de Paula Roqué (@FotografaRoque) https://t.co/WNQHiqksAu #SentènciaProcés pic.twitter.com/l2ExnWJnij\nEN DIRECTE La manifestació baixa per Via Laietana i s'acosta a la comissaria de la Policia Nacional en direcció la plaça de Sant Jaume; informa @JordiVelert amb imatges de @FotografaRoquehttps://t.co/I9hqN5RjVT #SentenciaProces pic.twitter.com/psuMyMYNYg\nEn un moment del vespre, la marxa ha passat per la prefectura de la Policia Nacional, un altre dels punts calents dels enfrontaments entre la policia i els manifestants arran de la sentència de l'1-O. La manifestació s'ha aturat i s'han cantat proclames contra la policia espanyola, la repressió policial i reivindicant els fets a la plaça barcelonina: "Urquinaona, ho tornarem a fer".\nEN DIRECTE La manifestació s’atura davant el cordó policial que protegeix la comissaria de la Policia Nacional. Crits contra les forces de seguretat; informa @JordiVelert, imatges de @FotografaRoque https://t.co/I9hqN5RjVT #SentenciaProces pic.twitter.com/uTT4MeZd74\nEN DIRECTE Els @mossos protegeixen la prefectura de la Policia Nacional mentre els manifestants criden “Urquinaona, ho tornarem a fer” i "fora les forces d'ocupació"; informa @JordiVelert https://t.co/I9hqN5RjVT #SentenciaProces pic.twitter.com/Rr8SlCJjZi\nEl fet no ha anat més enllà de l'escridassada, i després d'uns minuts la manifestació ha seguit el seu curs cap a la plaça Sant Jaume. Els manifestants han seguit cridant consignes com 'Preses al carrer' o 'Amnistia i Llibertat'. Quan han arribat a la plaça Sant Jaume ja quedaven només unes desenes de persones de la primera concentració.\nLa convocatòria, que agrupava diverses entitats juvenils i activistes, ha arreplegat centenars d'estudiants en solidaritat, sobretot, dels joves empresonats, detinguts i lesionats en els aldarulls de l'última setmana a Catalunya.\nUna concentració paral·lela a Sant Jaume i després a Plaça Catalunya\nEn paral·lel, un altre grup de persones concentrades a plaça Catalunya, aquestes convocades per l'ANC, s'ha desplaçat fins a plaça Sant Jaume, mostrant cartells amb els rostres dels presos independentistes o lletres que conformaven la paraula 'Freedom'. També duien el llum dels telèfons mòbils obert.\nPolítica, Sant Jaume, sentència de l'1-O, Arran, Barcelona


CLUB DE PILOTA VALENCIANA "ARREA-LI BONA" DE BENICARLÓ: DISSABTE 8 DE JUNY, SEMIFINAL AUTONÒMICA DE FRONTÓ A MÀ (2ª A)\nDISSABTE 8 DE JUNY, SEMIFINAL AUTONÒMICA DE FRONTÓ A MÀ (2ª A)\nI DIUMENGE, SEMIFINALS DE LA LLIGA DE LA FAIXA\nOferta intensa i d´alçada al frontó del Coromines la que se´ns presenta aquest cap de setmana: dissabte els cadufers Ivan Peña i Martell Esteller disputaran contra Almussafes la semifinal d´anada de la 2ª divisió B, una categoria a les portes de la professionalització. Tot seguit, diumenge, semifinals de la Faixa, on un dels actuals campions, Tito, ja ha dit adéu – i l´altre, Garrido, n´està a un bufit – foragitat del frontó per una nova fornada de joves pilotaris sense miraments envers els més majors. L´atzar i una sèrie de rebots en els resultats també podrien afavorir els nostres juvenils i classificar-los per a la fase final autonòmica (o nacional, segons es mire).\nPer fi ha arribat. S´ha acabat l´espera. Cristian Esteller i Ivan Peña disputaran aquest dissabte de tarde la primera semifinal de la 2ª divisió B contra l´Almussafes. Un fet extraordinari que podria catapultar els dos joves benicarlandos cap a categories semiprofessionals, si el resultat acompanya. De segur que la batalla serà a cara de gos, despietada i amb carxots sense compassió. Vaja, si fa no fa una metàfora pilotaire del del congrés del PP valencià que a eixes hores s´estarà clausurant a Peníscola.\nEn la doble visita cadufera a l´Horta Sud, els juvenils i cosins José i Àngel Senar van sumar un puntet valuosíssim en la seua visita a Quart de Poblet, on tot i la derrota els permet de mantenir esperances de classificació per a la fase final si aquesta jornada els acompanyen els resultats. La creu va ser l´equip de galotxa que va caure eliminat en quarts de final al poble del costat davant el Manisses per 70 – 50.\nI pel que fa a la Faixa, diumenge de vesprada es jugaran les semifinals. De moment, només sabem dos coses del cert: una parella que sí jugarà, Carlos i Franjo que han dominat la fase de lliga sense perdre ni un sol punt; i que Tito i Juan no jugaran, en estar ja eliminats en caure davant Manyà i Agut per 31 – 25. Altres que mantenen opcions de classificar-se són Cheto i Xato, que derrotaren Èric i Garrido. Total, que la cosa ara mateix està així.\nResultats Lliga Autonòmica Juvenil Frontó a Mà:\nQuart de Poblet vs Benicarló: 35 – 41\nQuarts de final de Trofeu de Galotxa El Corte Inglés:\nManisses vs Benicarló: 70 – 50\nManyà i Agut vs Tito i Juan: 31 – 25\nXeto i Xato vs Èric i Garrido: ¿? - ??\nA més, cinc bales grogues i un perdigó d´Arrea-li Bona disputaren el II\nTriatló Ciutat de Peníscola sense que s´ofegués ningú en el´intent,\nPublicat per Natros a 19:25


Restablerta la circulació ferroviària entre Vandellòs i Cambrils després de nou hores ~ EbreDigital.cat\nLa circulació de trens entre Vandellòs i Cambrils s’ha restablert passats dos quarts de dues de la matinada d’aquest diumenge, després de nou hores aturada per una avaria a la catenària. La incidència ha afectat una quinzena de trens de mitjà i llarga distància i a uns 2.000 passatgers. Renfe ha posat un servei alternatiu amb quatre autocars entre Cambrils i l’Ametlla de Mar per als serveis de l’R16. En canvi, per als trens de llarga distància no ha estat viable establir un servei alternatiu per la impossibilitat de trobar autocars. Arran de l’avaria, Renfe ha ofert als clients viatjar un altre dia o el reemborsament del bitllet.\nSegons ha informat Renfe, els usuaris del tren Barcelona i València s’han hagut d’esperar al restabliment de la línia davant la impossibilitat d’establir un servei alternatiu. Pel que fa als passatgers del tren situat a Mont-roig han estat transbordats per carretera fins a València. El tren ubicat a Vinaròs ha pogut continuar el viatge fins a Barcelona.


Continuen les visites guiades al Cementiri General de Reus amb motiu del 150 aniversari | Canal Reus TV\n09:00 - 28 gener 2021\nLes invitacions, gratuïtes, per al diumenge 7 de febrer es podien reservar des d'aquest dimarts, 26 de gener, i en pocs minuts s'han exhaurit.\nLa programació de visites guiades al Cementiri General de Reus, en el marc del programa d’activitats organitzades per commemorar els seus 150 anys d’història, continua aquest mes de febrer amb la visita programada pel diumenge dia 7. Les invitacions, gratuïtes, es podien reservar des d'aquest dimarts, 26 de gener a les 9.00h, i en pocs minuts s'han exhaurit. Aquest cicle de visites es va iniciar el 3 de gener i es porta a terme a partir d'una proposta divulgativa elaborada pel col·lectiu Carrutxa. Està previst que l'activitat es realitzi tots els primers diumenges de mes, fins el juny de 2021.\nDonada l’actual situació epidemiològica i les mesures de contenció actives, el nombre d’entrades és molt reduït i, de moment, només es pot reservar una entrada per persona. Les persones que participin en aquesta visita, caldrà que respectin en tot moment les mesures d’autoprotecció (mascareta obligatòria, mantenir la distància de seguretat i higiene de mans). El Cementiri General de Reus posarà a l’abast dels participants aquells elements necessaris per tal d’extremar aquestes mesures sanitàries.\nEn aquest sentit, en les properes visites que es programin s’estudiarà la possible ampliació de l’aforament atenent a l’evolució de la pandèmia i les restriccions vigents. La visita guiada corresponent al mes de març es programarà pel diumenge 7 de març i les invitacions es posaran a disposició del públic a través de la pàgina web del Serveis Funeraris Reus i Baix Camp uns dies abans. També s'anunciarà al web dies abans que es puguin reservar.\ncementiri Reus aniversari\nMés de 20.000 visites esgraonades al Cementiri General per Tots Sants


El fenomen ha anat tant en augment, coincidint amb el Brexit i les eleccions americanes, que ja ha rebut un nom: l'època de la postveritat\n25/11/2016 - 11.22 Actualitzat 26/11/2016 - 11.23\nEl diccionari d'Oxford ha proclamat la "post-truth", és a dir, la "postveritat", com la paraula de l'any. Però, saps què és la "post-truth"? Aquest fenomen, la difusió de notícies falses a través de les xarxes socials, ha acabat tenint impacte en les eleccions nord-americanes i el referèndum del Brexit.\nUn exemple: en una petita ciutat de Macedònia, de sobte, s'hi van crear més de 100 webs a favor de Donald Trump. Eren joves de 16 i 17 anys que publicaven notícies falses o amb mitges veritats. I l'únic que buscaven era tenir visites a la seva web per obtenir uns bons ingressos en publicitat. I ho van aconseguir.\nL'auge d'aquest fenomen ha portat Google i Facebook a anunciar que prendran mesures: Google vol restringir la publicitat als comptes que es demostri que es dediquen a penjar i propagar el que es coneix com a "fake news". I Mark Zuckerberg ha anunciat un pla i ha advertit que, a Facebook, es prendran la "desinformació" molt seriosament.\nLa postveritat també està obligant els mitjans tradicionals a fer una reflexió. Els primers a quedar descol·locats van ser els mitjans britànics amb el Brexit i ara s'hi han trobat els nord-americans. Fins i tot, en algun cas, han hagut de demanar disculpes als lectors.\nAquesta és l'altra cara d'aquest fenomen, que ens deixa una dada impactant: segons els últims estudis, als Estats Units més d'un 30% de la població ja s'informa només a través de Facebook.\nQuè diuen els partits de la teva pensió: d'apujar-les amb l'IPC a fomentar plans privats\nQuè és la "post-truth"?\nEl fenomen de la "post-truth" o postveritat; què és i quins perills té


Articles amb l'etiqueta sanchis - PilotaVeu\nDissabte, 28.10.2017 18:00h\nLes partides del dimarts: dues partides amb jocs intensos\nLa primera partida del dimarts d'esta setmana a Oliva enfrontava Salelles II i Pinet, de roig, contra Sergio i Valls, de blau. La partida va començar un poc gelada, amb uns quinzes duraders, i, a poc a poc, va anar animant-se. Amb la partida igualada a 5, l'equip blau es va centrar. Sergio va fer un joc espectacular, amb raspades, rebots, bolees, etc. Tot li va eixir a la perfecció. No ha perdut l'esperit de les magnífiques primeres partides que feia al trinquet vell d'Oliva, on sempre eixia a guanyar. Llegir més\nDijous, 19.10.2017 12:15h\nLes partides del dimarts: dos partides amb forta pegada\nEl trinquet d'Oliva va ser l'escenari de les clàssiques partides del dimarts. Dos partides amb jugadors de qualitat, especialment la segona, on vam veure dos dels millors rests, Moltó i Sergio, i també dos dels millors mitgers, Canari i Sanchis. En la primera partida s'enfrontaven, de roig, Escoto i Ricardet i, de blau, Momblanch i Feo. La partida va començar de forma espectacular amb un primer joc que es va fer llarguíssim. Van estar una llarga estona igualant a 30 i tombant el Val, però, finalment, el primer joc se'l va emportar l'equip blau. Llegir més\nDijous, 28.9.2017 16:45h\nLes partides del dimarts: semifinals del Trofeu Mixt Masymas\nEl trinquet d'Oliva va ser l'escenari de l'última semifinal del II Trofeu Mixt Masymas. En primer lloc es va disputar la partida d'escala i corda entre la parella formada per Soro III i Jesús, de roig, i el trio de Santi de Silla, Javi i Conillet, de blau. La partida va començar amb una clar domini per part de la parella roja, que va fer el primer joc. El trio va igualar ràpidament a 20 però no anava a ser el seu dia. Conillet feia moltes faltes a la ferida i Santi no aconseguia dominar el rebot. Llegir més\nSergio i Brisca accedeixen a la final del Trofeu Masymas per la via ràpida\nPilotaVeu / Oliva. La jornada ha acabat abans de l'esperat al trinquet d'Oliva. Després de la primera semifinal d'escala i corda del II Trofeu Mixt Masymas, amb victòria de Soro III i Jesús sobre Santi de Silla, Javi i Conillet, per 60 - 25, ha arribat el torn de la modalitat de raspall. Sergio i Brisca no han donat pràcticament opció al trio format per Jeffry, Sanchis i Néstor i han aconseguit la victòria per 25 - 0. Malgrat la contundència del resultat, els dos primers jocs han estat molt igualats. Llegir més\nDiumenge, 17.9.2017 11:30h\nRaül Ivars / Pedreguer. El Trofeu Masymas va viure la seua primera jornada combinada de les dues modalitats. Dues partides de bella factura i ambient espectacular. Les dues modalitats fan una exquisita combinació i animen el públic a disfrutar de la pilota. La primera partida anava carregada amb moltes figures del raspall, Ian i Coeter II van vèncer per la mínima els vigents campions Jeffrey, Sanchis i Nèstor. Va haver espectacle i emoció, perquè primerament el trio va desplegar un joc fulminant posant pals a les rodes de l'estretegia de la parella i fent un joc demolidor comandats per un Sanchis que tota la vesprada va estar combatiu i va saber dur la responsabilitat de l'equip. Llegir més\nDivendres, 11.8.2017 20:30h\nPilotaVeu / Oliva. El trinquet d'Oliva ha presentat molt bon ambient per acollir la segona semifinal del XIX Trofeu Gregori Maians. La partida tenia l'al·licient de veure la reedició de la final de la Lliga Professional de Raspall, en la qual Moltó i Brisca es van emportar el títol davant el trio format per Pablo, Sanchis i Raül. La semifinal ha començat amb un equilibri de forces entre els dos equips, i el marcador ho ha reflectit amb el 5 – 5. L'equip blau, que havia fet el primer joc de la partida, ha tornat a avançar-se 5 – 10, tot i que la parella ha estat ben prop d'anotar-se el joc. Llegir més\nDijous, 10.8.2017 18:45h\nEl trio de Pablo vol revenja davant Moltó i Brisca al Trofeu Gregori Maians\nJavier Cid / València. Pablo, Sanchis i Raül tindran l'oportunitat de doblegar la parella de Moltó i Brisca a la segona semifinal del XIX Trofeu Gregori Maians. La partida es disputarà demà a les 18.30 hores al trinquet d'Oliva, que acull la dinovena edició d'un campionat estiuenc molt clàssic i de gran nivell. La parella els va véncer en la final de la Lliga, i el trio segur que vol una victòria que els permita lluitar pel trofeu en una final, que es jugarà el dia 15 d'agost i on ja esperen Sergio, Josep i Miravalles. Llegir més\nDijous, 3.8.2017 09:30h\nMarrahí, Sanchis i Néstor guanyen el Trofeu Agrupost\nUlisses Ortiz / Castelló de Rugat. El trinquet de Castelló de Rugat va presentar un ambient formidable per veure la final del I Trofeu Agrupost que havia d'enfrontar el trio de Sergio, Tonet IV i Raül contra Marrahí, Sanchis i Néstor. La final va anar a ratxes molt diferenciades. L'inici va ser avassallador per part del trio blau, format pels genovesins Sergio, Tonet i Raül, jugadors que es coneixen a la perfecció. La millor compenetració dels del Genovés es va fer notar en els dos primers jocs del duel, primer des del rest i després des del dau, posant un clar 0 - 10 en el marcador, sense encaixar ni un sol quinze. Llegir més\nDivendres, 14.7.2017 20:45h\nMarrahí i Sanchis arriben amb contundència a la final\nUlisses Ortiz / Piles. Marrahí i Sanchis (El Poble de Castelló) han guanyat amb contundència en la primera semifinal de la III Copa – President de la Diputació de València. A la contra, Ricard i Brisca (El Poble de Castelló) no han pogut contrarestar la pegada dels seus rivals. No hi ha hagut lloc per al dubte. Marrahí i Sanchis han dominat de cap a peus la semifinal disputada al trinquet de Piles i han fet tots els jocs consecutius per a guanyar la partida sabatera (25 – 0). La partida ha començat amb la treta de Ricard. Llegir més\nDivendres, 14.7.2017 15:00h\nCom cada dimarts, el Club de Pilota Oliva anunciava dues partides de raspall ben interessants. La primera partida de la vesprada la jugaven Cerver i Pinet, de blau, i Sergio i Adrian, de roig. Esta partida, que va ser prou ràpida i amb poca emoció, va estat tot el temps dominada per l'equip roig, però va haver-hi molts errors no forçats per part dels dos equips i l'equip blau va tindre molt mala sort en les pilotades: o no entraven a la mà o baixaven de la galeria. L'equip roig va estar impecable, partida curta però bonica a la vegada. Llegir més\nDijous, 13.7.2017 20:00h\nPilotaVeu / València. Castelló de la Ribera és un poble amb molta tradició en el món de la pilota valenciana, i així s'ha demostrat en la present edició de la copa de raspall. Els dos equips que ha patrocinat l'ajuntament del municipi de la Ribera Alta han arribat a semifinals del campionat coper. Demà, al trinquet de Piles, a partir de les 18.30 hores, l'equip de Marrahí i Sanchis (El Poble de Castelló) s'enfrontarà al conjunt de Ricard i Brisca (El Poble de Castelló), amb qui es disputaran una plaça en la gran final de la III Copa de Raspall. Llegir més\nDilluns, 3.7.2017 20:45h\nPilotaVeu / Xeraco. L'equip de Marrahí i Sanchis (El Poble de Castelló) ha vençut amb claredat el de Pablo i Canari (Ajuntament de Xàbia) al trinquet de Xeraco per un marcador de 25 per 5. Amb este resultat, els dos equips conclouen la fase de grups amb sis punts, els mateixos que pot obtindre l'equip d'Ian i Josep (Ajuntament de Dénia) si guanya la partida que li resta. Per tant, per diferència de jocs, Marrahí i Sanchis ja estan en semifinals, mentre que Pablo i Canari hauran d'esperar que l'equip de Dénia no guanye o que ho faça amb menys de tres jocs de diferència. Llegir més\nDiumenge, 2.7.2017 17:00h\nDuel decisiu de copa a Xeraco\nJavier Cid / València. El trinquet de Xeraco viurà demà a partir de les 18.30 hores una partida intensa de pilota entre dos equips que volen vèncer per aconseguir el bitllet per a semifinals de la III Copa de raspall. L'equip de Pablo i Canari (Ajuntament de Xàbia) conta les seues partides per victòries i un triomf demà al trinquet de la localitat de la Safor certificaria el seu pas a semifinals. Per la seua banda, el conjunt de Marrahí i Sanchis (El Poble de Castelló) necessita la victòria per tindre opcions reals de passar a les fases finals. Llegir més\nDivendres, 30.6.2017 20:00h\nIan i Josep posen car el bitllet per a semifinals\nPilotaVeu / Dénia. Ian i Josep (Ajuntament de Dénia) s'han imposat al trinquet de Dénia a l'equip de Marrahí i Sanchis (El Poble de Castelló) per un ajustat 15-25. D'esta manera, l'equip d'Ian i Josep empata a tres punts amb el de Marrahí i Sanchis i la darrera jornada es presenta molt emocionant perquè tres equips lluitaran per una plaça en semifinals de la III Copa de raspall. La partida ha començat molt igualada. Els dos primers jocs han caigut al dau de cada equip, però els que han posat la igualada a 10 han sigut obtinguts des del rest. Llegir més\nDijous, 29.6.2017 18:00h\nMarrahí i Sanchis busquen les semifinals contra Ian i Josep\nPilotaVeu / València. La III Copa - President de la Diputació de València continua, este divendres, (18.30h) al trinquet de Dénia. Marrahí i Sanchis (El Poble de Castelló) buscaran la victòria per a empatar a punts amb els actuals líders, Pablo i Canari (Ajuntament de Xàbia), i classificar-se matemàticament per a les semifinals. Enfront tindran Ian i Josep (Ajuntament de Dénia), que van caure derrotats en el seu primer compromís, davant l'equip de Pablo. Una victòria de la parella formada per Marrahí i Sanchis al trinquet de la Marina Alta deixaria clars els equips que passen a la ronda següent del grup B. Llegir més\nDijous, 29.6.2017 12:30h\nLa primera partida de la vesprada la jugaven, per una banda, Sergio i Pinet, de roig, i, per l’altra, Mata i Leandro, de blau. La partida va començar dominada per l’equip roig, que va arribar a estar dos jocs per davant amb un clar 10 per 0, però el següent joc va caure del costat de l’equip blau (10-5). La fatiga per la calor ja es notava al rostre dels jugadors i amb errors no forçats per la banda dels dos equips; tot i així, es va veure una magnifica partida, on tots els jugadors lluitaven fins el final i no donaven cap joc per perdut. Llegir més\nDilluns, 19.6.2017 20:45h\nUlisses Ortiz / Xeraco. Marrahí i Sanchis (El Poble de Castelló) s’han endut els tres primers punts en joc de la III Copa – President de la Diputació de València en imposar-se a Moncho i Coeter II (Ajuntament d’Oliva – Savipecho) per 25 – 5 en el trinquet de Xeraco. Marrahí, de roig, ha començat al dau, cosa que ha aprofitat a la perfecció per a obrir el marcador. Moncho ha contestat amb la seua treta, ben ajudat per Coeter, per a igualar la partida a 5. De nou els rojos, des de la treta, han pogut avançar-se i posar el 10 – 5. Llegir més\nDiumenge, 18.6.2017 19:00h\nXeraco enceta la III Copa de raspall amb un duel prometedor\nJavier Cid / València. El trinquet de Xeraco serà l'encarregat d'obrir la III Copa de raspall demà a partir de les 18.30 hores. A la localitat de la Safor, s'enfrontaran l'equip de Marrahí i Sanchis (El Poble de Castelló) i el conjunt de Moncho i Coeter II (Ajuntament d'Oliva). Les dues parelles seran les encarregades d'encetar una Copa que es presenta molt interessant i igualada si tenim en compte els equips que la disputen. L'equip de Marrahí i Sanchis, a priori, és una parella que cal tindre en compte. Llegir més\nDivendres, 16.6.2017 20:00h\nIan i Brisca guanyen el Trofeu Filósofo en una gran final\nPilotaVeu / Piles. Espectacular final la que s'ha presenciat a Piles entre Sergio i Sanchis, de roig, i Ian i Brisca, de blau. Cada partida és un món, però sobre el paper les dues parelles que havien arribat a la final del VI Trofeu Filósofo feien preveure una final de gran nivell. Els quatre pilotaris finalistes són dels millors de les seues respectives posicions, i així ho determina el rànquing de maig publicat per la Federació de Pilota Valenciana, on Brisca i Sanchis són el primer i el segon respectivament en la posició de mitger, mentre que Sergio i Ian són segon i tercer en la posició de rest, darrere de Moltó. Llegir més\nDijous, 15.6.2017 17:00h\nDos parelles amb molta pegada s'enfronten pel VI Trofeu Filósofo\nPilotaveu / València. Piles acollirà demà de vesprada la gran final del VI Trofeu Filósofo. A partir de les 18:30 hores començarà un duel d'altura entre dues parelles que es caracteritzen per tindre molta pegada i bona col·locació a les lloses del trinquet. D'un costat hi haurà la parella de Sergio i Sanchis i, de l'altre, la d'Ian i Brisca. La parella de Sergio i Sanchis ha arribat a la final després de véncer, divendres passat, en una igualadíssima partida, el trio de Pablo, Josep i Raül. Llegir més\nDissabte, 10.6.2017 13:00h\nSergio i Sanchis ja esperen rival en la final del Trofeu Filósofo\nPilotaVeu / Piles. Sergio i Sanchis van accedir, ahir divendres, a la final del VI Trofeu Filósofo de raspall després d'hora i mitja de partida. La parella va superar el trio de Pablo, Josep i Raül en una partida molt exigent que es va decidir en l'últim joc. Els cinc pilotaris van fer un gran joc i el públic del trinquet de Piles va agrair l'espectacle oferit. Al remat, victòria per a la parella per 25 - 20. La primera partida del dia, prèvia a la semifinal del Trofeu Filósofo, la van guanyar Escoto i Ricardet per 25 - 15 a Caxu i Gabi. Llegir més\nDimecres, 7.6.2017 13:00h\nEl Trofeu Filósofo de raspall arriba a la seua sisena edició\nPilotaVeu / València. Un any més, el trinquet de Piles acull el Trofeu Filósofo de raspall, que compta amb grans jugadors de la modalitat anunciats. Este breu campionat es jugarà de divendres a divendres, amb dues semifinals i una final definitiva de la qual eixirà el campió. La primera de les semifinals la disputarà una parella contra un trio el divendres 9 de juny. Sergio farà equip amb Sanchis per a intentar derrotar el trio format per Pablo, Josep i Raül. L'altra semifinal la jugaran, dimarts 13 de juny, dues parelles amb molt de nivell: Moltó i Coeter II contra Ian i Brisca. Llegir més\nDissabte, 3.6.2017 20:15h\nUlisses Ortiz / La Llosa de Ranes. Sergio, Tonet IV i Lorja es van emportar la quarta edició del Trofeu Bollo davant Pablo, Sanchis i Raül en una partida espectacular, sobretot en la seua fase final. La partida va ser dauera fins el 10 iguals. Les tretes de Pablo i Sergio feien que l'equip que estava al dau dominara el joc, fins que Sergio i els seus, de roig, van aprofitar un val per a trencar el joc i passar a traure amb avantatge (15 - 10). Els rojos van aprofitar la situació per a augmentar la diferència en el marcador i quedar-se més prop de la victòria (20 - 10). Llegir més\nDivendres, 2.6.2017 12:30h\nEls equips de Pablo i Sergio lluitaran pel Trofeu Bollo\nJavier Cid / València. La Llosa de Ranes acollirà, en la vesprada de dissabte, la final del Trofeu Fruites Bollo. A partir de les 18:30h s'enfrontaran dos trios de molta qualitat. Els finalistes de la Lliga, el trio de Pablo, Sanchis i Raül jugarà contra el conjunt de Sergio, Tonet IV i Lorja. Els dos conjunts oferiran un gran espectacle al públic del trinquet de La Costera. El trio format per Sergio, Tonet IV i Lorja va eliminar en la primera semifinal l'equip d'Ian, Coeter II i Seve per un igualat 15-25 en una partida vibrant jugada també al mateix escenari on es disputarà la final, la Llosa de Ranes. Llegir més


trail Archives - Pàgina 21 de 35 - Esportistes.cat\nPRIMERA EDICIÓ DEL TRAIL VIELHA – MOLIÈRES 3010\nPRIMERA EDICIÓ DEL TRAIL VIELHA – MOLIÈRES 3010 Neix un trail d’alta muntanya a la Val d’Aran, amb pas pel sostre de la vall, el Tuc de Molières a 3.010 mts d’altitud Aquesta primera edició del Trail Vielha-Molieres 3010 se celebrarà el pròxim 15 de juliol del 2017. Es compon de dues curses amb dos traçats diferenciats. Una sky marató …\nTrail Running Day de Montserrat – Privylife\nTrail Running Day de Montserrat – Privylife El I Trail Running Day de Montserrat, organitzat per Privylife, és una bona oportunitat per a preparar la pretemporada en un entorn màgic i donar la benvinguda al Nadal. La jornada de Trail Running matinera es completarà amb una activitat gastronòmica i amb 2 Masterclass de la mà d’atletes de trail running d’èl·lit mundial i …\nSORTEIG : Guanya unes PERNERES COMPRESSIVES + MITJONS de COREEVO !!!\nSORTEIG : Guanya unes PERNERES COMPRESSIVES + MITJONS de COREEVO !!! Atenció amics perquè aquest mes de novembre podeu guanyar aquest fantàstic premi. Un pack de Perneres compressives COLORTECH i mitjons EVOLUTION 2.0 de la marca catalana COREEVO En els següents enllaços podeu veure el test que vam fer d’aquests productes i les seves característiques tècniques: Perneres Colortech (enllaç a …\nTHE NORTH FACE EXPERIENCE TRAIL ULTRA ENDURANCE\nTHE NORTH FACE EXPERIENCE TRAIL ULTRA ENDURANCE • El proper dijous 10 de novembre, a Barcelona, es realitza el TNF Ultra Endurance amb invitats de luxe. • Pau Capell i Jordi Gamito formaran part del TEST de calçat de la marca de USA La The North Face Experience Trail és un esdeveniment organitzat per Privylife amb la finalitat de presentar …


El govern eleva al 3,8% la previsió de creixement del PIB pel 2006 i el 3,4% pel 2007\nEl govern ha elevat al 3,8% la previsió de creixement de l'economia espanyola pel 2006, quatre dècimes per sobre del previst inicialment, i ha augmentat al 3,4% l'estimació de creixement pel 2007, dues dècimes més, segons l'actualització del Programa d'Estabilitat 2006-09 remès a la Comissió Europea. El PIB nominal creixerà un 7,7% aquest any i un 6,7% el pròxim. D'acord amb el major dinamisme de l'economia espanyola, la previsió de superàvit del conjunt de les administracions públiques (Estat, Seguretat Social, i ens territorials) s'incrementa fins l'1,4% del PIB el 2006, davant del 0,9% estimat al juliol.\n22/12/2006 - 15.38 Actualitzat 22/12/2006 - 23.51\nL'executiu eleva també les estimacions de creació de treball i preveu que aquest any el treball creixi un 3,1% i es creïn més de 550.000 llocs de treball. El 2007, l'augment de l'ocupació se situarà en el 2,6%, fet que permetrà crear 481.000 nous treballs. Com a conseqüència d'aquest augment, la taxa d'atur se situarà en el 8,3% el 2006 i es reduirà al 7,8% el 2007, situant-se per primer cop per sota de la taxa del 8%. Aquest creixement del treball serà compatible també amb una acceleració de la productivitat, que segons les previsions creixerà un 0,6% el 2006 i el 0,8% el 2007.\nEl departament de Pedro Solbes afirma que l'economia espanyola manté així un creixement "robust" i superior al de les economies europees, situant-se el diferencial de creixement amb la UE per sobre d'un punt percentual, alhora que mostra un perfil "més equilibrat", amb un creixement més moderat de la demanda interna i una menor aportació negativa de la demanda externa.\nEl major creixement de l'economia es traduirà també en uns millors resultats pressupostaris, i per segon any consecutiu, 2006 tancarà amb un superàvit en els comptes públics, que en aquest cas se situarà en el 1,4% del PIB davant del 0,9% estimat anteriorment, cosa que suporta una millora de tres dècimes respecte al resultat obtingut el 2005.\nMembres del CDR en el tall a l'AP7 a l'altura de l'Ampolla (ACN)


Fons de serveis cartogràfics. Institut Cartogràfic i Geològic de Catalunya\nLlibres i fons documentals\nFons de serveis cartogràfics\nFons Serveis Cartogràfics [231,4 kB]\nDocumentació relativa als serveis cartogràfics institucionals de Catalunya que s'han anat succeïnt des de la creació del Servei Geogràfic de la Mancomunitat de Catalunya creat el 1914 fins a l'Institut Cartogràfic de Catalunya creat el 1982. Inclou documents de la Comisión liquidadora de la Mancomunidad (1924-1930); el Servei Cartogràfic de la Generalitat de Catalunya (1930-1939); el Servicio Cartográfico de la Diputació de Barcelona i dins d'aquest, el Gabinet de Fotogrametria (1939-1983).\nAquest fons documental prové del Servei Cartogràfic de la Diputació de Barcelona, traspassat a l'Institut Cartogràfic de Catalunya el 1983 i hereu del Servei Geogràfic de la Mancomunitat.\nBona part dels mapes creats per aquests serveis es poden consultar a la Cartoteca Digital.\nMapes dels serveis cartogràfics\nExposició centenari serveis cartogràfics


Normativa d'associacions — Escola Tècnica Superior d'Enginyeria de Telecomunicació de Barcelona — UPC. Universitat Politècnica de Catalunya\nAules informàtiques i laboratoris ▶\n≡ Normativa d'associacions\nSou a: Inici / Serveis / Gestió d'espais / Aules informàtiques i laboratoris / Normativa / Normativa d'associacions\nReserva i lloguer dels laboratoris docents pels cursos de les associacions de l’ETSETB\nAprovat Comissió Permanent 28.02.2001\nL’objecte d’aquest document és la definició del procediment i condicions de la reserva i del lloguer dels laboratoris docents de l’ETSETB per part de les associacions de l’ETSETB per a la realització de cursos o seminaris.\nEls laboratoris docents de l’ETSETB són tots aquells que gestiona directament l’escola (aules informàtiques i laboratoris d’electrònica) i que són utilitzats prioritàriament per a activitats acadèmiques, docents u organitzades per la pròpia Escola.\nHabitualment els laboratoris docents són utilitzats en un 75% per la docència i pel seu manteniment i gestió. L’altre 25% s’ofereix per la utilització de la pròpia escola o per llogar-ho, ja sigui a col·lectius que pertanyen a la comunitat universitària, com a ents externs.\nLa UPC estableix anualment els preus del lloguer dels espais. Les associacions de l’ETSETB s’han d’autofinançar aconseguint recursos. Una de les formes d’autofinançar-se és organitzant cursos i seminaris en matèries paral·leles a les TIC. Per a la realització dels cursos i seminaris, requereixen aules adequades en infraestructura electrònica, informàtica i de telecomunicacions, amb un cert manteniment i preparades per fer-hi docència. El marc ideal són els laboratoris docents que s’estan utilitzant per a la docència de NTIC dins el pla d’estudis.\nLes associacions de l’ETSETB no poden assumir el lloguer d’un espai a preu UPC. El manteniment i la gestió dels laboratoris docents té un cost per l’ETSETB. Es tracta d’arribar a un acord en el qual el preu que es pagui pel lloguer sigui just pel cost que genera la realització de l’activitat NO docent.\n3. CONDICIONS DEL LLOGUER\nLa reserva d’una aula s’ha de formalitzar seguint el procediment oportú i no es donarà per llogada fins que la reserva s’hagi acceptat per part de l’ETSETB.\nPer cada aula que es reservi per cursos o seminaris, s’haurà de fer una reserva de 2 places de forma totalment gratuïta per a disposar lliurement per l’ETSETB. A tots els efectes els assistents d’aquestes dues places hauran de tenir els mateixos drets que la resta d’alumnes (material del curs, hores, dedicació,...).\nHabitualment l’ETSETB utilitzarà aquests cursos per formar al personal (de plantilla o de suport temporal) en l’àmbit de les TIC. L’ETSETB, però, es reserva el dret d’utilitzar algunes places per becar estudiants o professors que així ho sol·licitin.\nL’ETSETB es compromet a notificar amb antelació si deixarà lliures aquelles places que no hagin estat ocupades, de forma que les associacions puguin fer ús d’aquestes. L’’ETSETB en cap cas, excepte força major, reservarà places que no hagin de ser utilitzades.\nMalgrat no hi hagi cap assistent a un curs, l’ETSETB pot sol·licitar el material del curs per l’autoformació.\nEn cas que hi hagi incompatibilitats entre activitats acadèmiques, docents o organitzades per l’Escola i peticions de reserva d’associacions d’estudiants, es prioritzaran sempre les primeres.\nEn cas que es produeixin solapaments entre peticions de reserves de diferents associacions, i no tenint cap criteri de priorització, es remitirà el cas a les associacions implicades per a que ho resolguin entre elles. En qualsevol cas l’ETSETB prestarà tot el suport logístic que pugui i es requereixi.\nLes aules poden ésser reservades per a seminaris i cursos en dos períodes:\n4.1 Durant el període Lectiu\nComprén els dies entre el primer dia de classe i l’últim examen del quadrimestre.\nÉs imprescindible que la petició de reserva es realitzi amb 23 dies d’antel·lació a l’activitat a realitzar.\nL’acceptació o la denegació es farà 15 dies abans de l’activitat.\nSi es denega per algun tipus d’incompatibilitat l’associació pot reformular la reserva fins a 10 dies abans de la reserva efectiva, i l’ETSETB tindrà fins el dia abans de l’inici del curs per a disposar de les places o deixar-les lliures.\nSi s’accepta la reserva, l’ETSETB notificarà tota la informació dels ocupants de les places i la quantitat de places que es lliberen 10 dies abans de l’activitat.\n4.2 Fora del període Lectiu\nComprén els dies entre l’últim examen del quadrimestre i el primer dia de classe del quadrimestre següent.\nPels cursos a realitzar entre gener i febrer és imprescindible que la reserva es realitzi abans del 30 de novembre de l’any anterior.\nPels cursos a realitzar entre juny i juliol és imprescindible que la reserva es realitzi abans del 10 de maig.\nL’acceptació es farà dins els 10 primers dies del mes de desembre (en el cas del quadrimestre de tardor) i dins dels 20 primers dies del mes de maig (pel quadrimestre de primavera).\nEn cas de denegació, i en especial si és per incompatibilitats, s’informarà a l’associació dins la setmana després de finalitzat el termini màxim de presentació de la reserva.\nSi s’accepta la reserva, l’ETSETB notificarà tota la informació dels ocupants de les places i la quantitat de places que es lliberen durant la primera quinzena de desembre (cas del quadrimestre de tardor) i durant la primera setmana de juny (cas del quadrimestre de primavera).\n5. PROCEDIMENT DE FUNCIONAMENT\nTramesa de SI ETSETB de la informació amb els detalls de les places que s’ocupen i de les que es deixen lliures.\nEstudi de SI ETSETB de la sol·licitud i resposta en el termini establert. Si es denega amb el motiu de la denegació i si s’accepta amb els detalls concrets de la reserva.\nTramesa sol·licitud a SI ETSETB amb la informació del curs, dates i horaris, necessitats de maquinari i programari i temari del curs. Així mateix es facilitarà un responsable de curs i una adreça mail de contacte i/o teléfon.\nEls terminis en les denegacions o acceptacions seran els fixats anteriorment. Les notificacions es realitzaran utilitzant correu electrònic.\nUna sol·icitud pot ser denegada per:\nIncompatibilitat amb els horaris docents\nIncompatibilitat amb activitats acadèmiques i/o de l’escola\nIncompatibilitat amb manteniments programats o puntuals\nPer qualsevol altre motiu que la direcció de l’ETSETB cregui justificat i escaient.


A la cova del rei de la muntanya - Viquipèdia, l'enciclopèdia lliure\nTune for In the Hall of the Mountain King\nA la cova del rei de la muntanya (del noruec: I Dovregubbens hall) (o Al palau del rei de la muntanya) és un fragment de la música orquestral Peer Gynt, opus 23, composta per Edvard Grieg per a l'obra teatral d'Henrik Ibsen d'idèntic títol, que es va estrenar a Oslo el 24 de febrer de 1876. Encara que l'execució del fragment complet només dura dos minuts, ha assolit la categoria d'icona en la cultura popular i la seva música és molt coneguda.\nPeer Gynt, una història fantàstica escrita en vers per Ibsen, narra les aventures de l'agosarat Peer. A un moment de l'obra, Peer ha anat a parar als dominis del rei de la Muntanya, un rei de trols i gnoms que viu en les profunditats de la terra (el terme hall, en noruec, es pot traduir més literalment com a 'gran sala'). Peer ha seduït la filla del rei i aquest l'obliga a casar-se amb ella amb totes les conseqüències. Davant la negativa de Peer, que vol fugir, el rei ordena que el persegueixin.\nEl famós tema de dues frases, aquí escrit en la tonalitat de do menor, és aquest:\nA la cova del Rei de la muntanya (?·pàg.)\nEl tema, molt cromàtic, comença tranquil, fosc, intrigant, als registres més greus de l'orquestra. El tema és interpretat primer pels contrabaixos en pizzicato, simulant els passos lents i acurats de Peer Gynt, acompanyats dels fagots. Després el mateix tema és repetit, però en un registre més agut –una quinta superior– i en la tonalitat de fa# menor, la tonalitat de la dominant, en invertir els papers entre aquests instruments: els contrabaixos fan la melodia i els fagots acompanyen; a continuació, es repeteix la versió inicial, a la tònica, amb la melodia en els fagots, de manera que l'autor obté una primera secció en forma A-A'-A. Seguidament, aquest patró (A-A'-A) el repeteixen els oboès i els violins -instruments de les mateixes famílies que els inicials, però de tessitura més aguda, i que representen els trols del rei que volen capturar Peer Gynt- mentre van entrant cada vegada més instruments. Finalment, el patró es repeteix amb tota l'orquestra, i intercalant un passatge en mode major. Representa l'entrada en escena del rei de la muntanya, mentre l'accelerando i el crescendo constants des del començament -representant la persecució de Peer Gynt pels trols que es va fent més i més intensa- s'acaben fent especialment perceptibles.\nL'amagatall de Peer és finalment destruït, i la música assoleix el seu punt més fort i ràpid quan ell escapa de la cova. A la coda, una sèrie de cops de plats i sons de timbales esclaten i tapen la resta dels instruments, que és quan la muntanya es desploma i presumiblement mata o fa desaparèixer els trolls. El retorn final a la tònica i l'acord final de si menor simbolitzen la fuga reeixida de Peer.\nAproximació didàctica al tema a Aulodía. (castellà)\nObtingut de «https://ca.wikipedia.org/w/index.php?title=A_la_cova_del_rei_de_la_muntanya&oldid=21233081»\nDarrera modificació: 27 maig 2019 a les 15:10\nLa pàgina va ser modificada per darrera vegada el 27 maig 2019 a les 15:10.


Ruta Carrilet I i II en bici – Regala Costa Brava\n169€/pax (requerit mínim de 2 pax per fer l'activitat)\nPedala des de la muntanya al mar\nLa Ruta del Carrilet és una connexió amb la natura des del principi fins al final, des de la muntanya fins al mar, i una oportunitat única per descobrir les poblacions de l’interior de la província de Girona fins a arribar a les de la Costa Brava, fent parada on vulguis i amb visita i pernoctació a la ciutat de Girona. La via verda d’Olot a Sant Feliu de Guíxols ressegueix el traçat de l’antic tren de via estreta que connectava aquestes dues poblacions passant per Girona.\nServeis inclosos (mínim 2 persones, amb suplement en cas que l’activitat es faci individualment; punt de trobada: Centre Biker Girona):\n– 1 nit d’hotel a la ciutat de Girona en habitació doble amb esmorzar.\n– Trasllats a l’inici i al final de la ruta (inici: Olot; final: Sant Feliu de Guíxols).\n– Trasllat i recollida de l’equipatge a l’hotel.\n– Assegurança d’accidents i assistència per a dos dies.\n– Informació de la zona i llocs d’interès.\nServeis opcionals: lloguer de bicicleta i contractació d’altres activitats o serveis al llarg del recorregut.\nVàlid durant un any des de la data de compra de l’activitat. Mínim 2 persones. Preu vàlid tot l’any. Consulta la disponibilitat de l’allotjament i el servei de lloguer de bicicleta.


La ruta de la riera de Marganell - Ajuntament de Marganell\nData i hora oficials: 27/06/2022 10:28\nAquest itinerari és planer i curt, ideal per passejar i parar-se a contemplar la bellesa de la riera, la vegetació, els ocells i els amfibis de l'entorn, sota l'atenta mirada de la Muntanya de Montserrat.\nSortirem des de la caseta de fusta, portal d'informació del Parc Natural al municipi de Marganell, on ens podrem aturar per rebre informació variada del territori.\nLa caseta de fusta allotja entre les seves parets l'actual agrobotiga de Marganell, un expositor dels productes que s'elaboren al territori integrat pels portals d'entrada a Montserrat (el Bruc, Collbató, Marganell i Monistrol de Montserrat). Hi trobarem des de l'apreciat mató de Montserrat, elaborat pels matoners de Marganell fins als cigrons de Vilamarics, oli, mel, embotits, tomàquets de color rosa o vi.\nUn cop deixem la caseta de fusta agafarem la carretera direcció Castellbell i el Vilar fins al pont de fusta, que creuarem per arribar a l'altra banda de la riera i descobrir el motiu d'aquest petit itinerari. Teniu la possibilitat d'agafar el camí que trobareu tot just després del pont i enfilar la muntanya fins a arribar al turó de la senyera, on hi ha ubicat un panoràmic de la muntanya de Montserrat. El desnivell és important però el paisatge que trobareu mereix l'esforç (si escolliu aquesta opció, desfeu el camí i situeu-vos al pont de fusta, d'esquena al poble).\nEl pont de fusta, conegut d'antuvi com el pont de cal Janet, va ser construït arran dels aiguats de l'any 2000 que es van endur l'antic pont, i s'ha convertit, a data d'avui, en el nexe d'unió entre la muntanya i el poble.\nDes d'aquest punt, podrem començar a observar la varietat d'animals que viuen de la riera, segons l'època de l'any en què la visitem. De peixos en veurem tot l'any, sobretot als tolls més esclarissats de vegetació, però en destaquem el barb.\nA l'època més càlida notarem la presència destacada de l'oreneta cuablanca (delichon urbic) a i de l'oreneta vulgar (hirundo rústica), ocells que busquen insectes pels entorns. També trobarem a la riera i als torrents que hi desemboquen i a l'estiu, l'abellerol (merops apiaster), un ocell força vistós. Entre d'altres espècies també trobarem molta presència de granota verda (rana perezi). Menys comuna és la reineta (hyla meridionalis), amfibi propi també d'aquests ambients. Amb sort també veurem un simpàtic mamífer d'hàbitats nocturns, l'eriçó (erinaceus algirus), als horts més propers a la riera.\nGirarem a l'esquerra passant per sota el pont i continuarem el sender paral·lel a la riera. Poc més endavant tornarem a creuar la riera per les passeres ubicades a l'indret amb aquesta finalitat que ens duran fins a la font de Ferro, on podrem parar per fer un glop. Pujarem les escales i agafarem el camí de l'esquerra.\nAl llarg del recorregut observarem la comunitat de boga, de l'espècie (Typha angustifolia), formant herbassars densos que arrelen dins de l'aigua de la riba de la riera; jonqueres com les de jonc boval (scirpus holoschoenus), freqüents en zones amb aigua freàtica força superficial.\nAcompanyant-los, veiem una mata petita de tija prima i allargada, que amb grans poblacions formen una làmina densa sobre l'aigua, és (Ceratophillum demersum). A l'època càlida i en àrees de poca fondària i poc corrent trobem la comunitat de creixen bord (apium nodiflorum), típic de sòls fangosos humits i en aigües carregades de substàncies nitrogenades. Just abans d'arribar a la font de Ferro veurem una destacada població d'(Equisetum talmateia), cua de cavall grossa. A la vessant enlairada ens acompanya en tot el camí una roureda de roure martinenc (Quercus humilis) en procés de recuperació i expansió.\nJust a mà esquerra creuarem novament la riera, per les passeres, fins a arribar a la font d'en Bisbal. No gaire més enllà veurem el saltant d'aigua i gaudirem d'un dels tolls més apreciats de Marganell. Bon lloc per gaudir, reposar, contemplar i sentir la tranquil·litat de l'entorn.\nLa gent del poble antigament, en les èpoques més caloroses de l'any, anava a banyar-se a aquest toll conegut com la "piscina" de Marganell.\nDesfarem el camí passant pel costat dels horts fins a arribar novament a la caseta de fusta, punt d'origen del nostre recorregut.\nAdvertència: en les èpoques més plujoses aquest itinerari no es pot fer. Per a més informació contacteu amb el 93 835 71 21 (Agrobotiga. Caps de setmana i festius) o 93 835 70 63 (Ajuntament de Marganell. De dilluns a divendres de 10 a 14 h).\nRuta de la Riera de Marganell I - 678Kb - PDFLa ruta de la riera de Marganell - 11394Kb - PDF\nData i hora de la darrera actualització d'aquest contingut: 26/03/2015 18:42


Alt Pirineu | Senderisme\nArxiu de la categoria: Alt Pirineu\n25 setembre 2018 Alt Pirineu, Moderat, Pallars Sobirà, SenderismeToni Planas\nDes de la Molinassa pel Port Vell i retorn pel de Boet\nDesnivell acumulat 1080 m\nData 25 de setembre 2018\nAscensió a un cim poc visitat des del vessant català i contràriament a l’occità. Injustament perquè, tot i la seva modesta alçària, resulta una boníssima talaia d’aquest sector del Pirineu. Alguna cosa hi tindrà a veure l’ombra que li fan veïns tan notoris com el massís de la Pica d’Estats, els cims de Comapedrosa-Baiau o el Monteixo.\nL’itinerari circular proposat és en el sentit de les busques del rellotge, però bé pot fer-se al revés i fins i tot resultarà més fàcil, especialment al tram entre el Port de Boet i el cim.\nPer accedir al Pont de la Molinassa cal fer-ho des d’Àreu, per una pista sense asfaltar d’11,3 quilòmetres, en bon estat, apte amb precaució per a vehicles turisme. I trigarem uns ¾ d’hora.\nLa Molinassa (1815m)\nEnfilem per una drecera que ens retorna a la pista i poc més amunt baixem a mà esquerra a creuar el Barranc d’Areste pel pont de Boet. Continuem a l’altre riba pel ben dreçat camí al Refugi de Vallferrera on enfilem el de la Pica d’Estats.\nCamí a la Pleta d’Areste (2047m)\nEn una marcada colzada del camí, en surt de recte un altre a la Pleta d’Areste (NE). Tot i que és el que ressenya el mapa, el desaconsellem. Comença ben definit però aviat es difumina, malgrat que hi ha rastre de pas i fites. A més, té algun pas lleugerament exposat.\nÉs millor continuar uns dos-cents metres més, guanyant-ne vint-i-cinc de cota, pel camí de la Pica i prendre allí el trencall. Abans de la pleta el de baix puja buscar el de dalt.\nPleta d’Areste (2158m)\nA l’aiguabarreig dels barrancs d’Areste i de Port Vell, que baixa per la nostra dreta. Per un pontarró creuem aquest darrer i continuem pel seu marge hidrogràfic esquerre. Malgrat que el camí és poc fressat, anem trobant fites. Tot i que en algun punt pot semblar que cal creuar-lo (1), ens mantenim sempre pel mateix marge esquerre. La direcció (E) és molt evident i com més amunt, més s’obre el barranc esdevenint una ampla coma.\nAnem superant successives graonades i, més o menys a mig camí, ens separem del torrent quan fa una colzada en baixar de l’estany de Port Vell, que no albirarem fins que comencem a enfilar-nos al pic.\n(1) De fet, fa uns anys fent un itinerari semblant, havíem pujat pel marge dret.\nPort Vell o de Romaset (2575m)\nEntre el Pic de Romaset i la Pica Roja, és l’antic camí de pas a les poblacions occitanes d’Auzat i Vic-de-Sòs, utilitzat també per exiliats de la Guerra Civil (font: Palau Robert).\nSi fins aquí el camí que hem seguit era poc definit, el que puja del vessant occità i la vall del Solcem és tot el contrari i així fins al cim.\nAscendim (S) en curtes llaçades i pendent entre fort i moderat. Prou més amunt apareixen senyals de pintura grocs que seguim.\nPica Roja (2902m)\nAls mapes francesos se l’anomena de la Soucarrane, per l’estany que hi ha al vessant llevantí o de la Rouge, pel to rogenc del rocam.\nEstratègicament situada, entre dos passos tradicionals, tot i la seva modesta alçària comparada amb la dels cims veïns, resulta una boníssima talaia d’aquest sector del Pirineu.\nPer baixar tenim dues opcions. Pel llarg i ample llom carener i davallar, bé al camí de pujada, bé al de del Pla al Port de Boet o fer-ho directament a aquest darrer, que és la que escollim.\nEl camí és fressat, senyalitzat amb pintura groga i fitat. No té pèrdua. Però no és fàcil dons ens cal seguir un crestall (SE) amb passos on ens haurem d’ajudar amb les mans i punts amb moderada exposició.\nPort de Boet (2511m)\nEntre la Pica Roja i la Serreta dels Lavans és un altre punt de pas tradicional entre el Pallars i el Coserans occità.\nDavallem (W) per pendent entre suau i moderat. Tampoc aquí el camí és gaire fressat. Hi ha senyals de GR, molt difuminats que poc ajuden a guiar-nos, però les fites sovintegen i ens serveixen per mantenir l’itinerari més lògic.\nQuan som a l’alçada del Pla de lo Mercat, deixem a mà esquerra el camí al d’Arcalís. Rep aquest nom perquè era el lloc d’intercanvi comercial entre els veïns del Coserans i la Vall Ferrera. A partir d’aquí la senyalització millora, fins i tot és excessiva.\nPla de Boet (1878m)\nMeritòriament una de les raconades icòniques del Pallars, amb els dos salts a la banda llevantina. A la ponentina hi arriba la pista que seguim fins al punt de partida.\n23 setembre 2018 Alt Pirineu, Moderat, Pallars Sobirà, SenderismeToni Planas\nDesnivell acumulat +671 -1570 m\nData 23 de setembre 2018\nL’itinerari proposat és molt concorregut perquè forma part de la popular travessa «la Porta del Cel». Sovint es fa sentit contrari, fins i tot partint de Tavascan. Però no per això és menys interessant i ens permet accedir a un dels cims emblemàtics del Pirineu.


Vaig emigrar a Sitges des de Alemanya als anys noranta i he tingut la sort d’anomenar-la casa meva des de llavors.\nAmb una formació en publicitat, he treballat a dues empreses multinacionals independents de Barcelona en suport comercial i en atenció al client per a clients internacionals. Paral·lelament, he assistit a nombrosos tallers i formació addicionals en desenvolupament de personal, coaching i consultoria i actualment estic desenvolupant el meu propi negoci com a coach de motivació i negoci.\nEm vaig enamorar de Sitges a primera vista, quan vaig arribar a la platja de Sant Sebastià, en un assolellat dia de desembre de 1999. Des de llavors he vist i experimentat els canvis. Com a molts veïns i veïnes, em preocupa molt que això passi. Crec que tothom hauria de tenir accés a un habitatge assequible, a un aliment saludable i sostenible i viure en un ambient segur i net, inclosa la protecció dels animals. I aquesta és la tasca de tothom. Per exemple, les persones han de tenir accés a eines senzilles, assequibles i manejables per a poder reciclar. Les empreses locals haurien d’estar millor protegides i recolzades per l’Ajuntament.\nSitges és un lloc únic i especial amb moltes nacionalitats, cultures i procedències diferents. Això ens hauria d’unir per trobar les millors estratègies per fer de Sitges un lloc millor. Tothom pot contribuir a una vida millor. Tots tenim objectius compartits: viure en un lloc amb una alta qualitat de vida per als nostres fills, famílies i animals.\nLa nostra preocupació només ha de ser sobre els problemes i els reptes de Sitges. No hi ha lloc per divisions i jocs polítics. Per tant, estic molt feliç de ser membre de Sitges GI perquè crec que, veritablement, podem canviar molt i centrar-nos en els problemes reals: els problemes locals. Espero que, amb els meus antecedents, pugui ser útil per a tota la comunitat.


Fat Quarters, teles per Patchwork\nFAT QUARTERS Fat Quarter de messures 45x55 cadescuna. Teixits de 100% cotó de gran qualitat. Teixits per Patchwork amb estampat de flors.Teixits amb un tacte excel.lent ...!! Fons blanc amb estmapat de colors Verd,...\nFAT QUARTERS Fat Quarter de messures 45x55 cadescuna. Teixits de 100% cotó de gran qualitat. Teixits per Patchwork amb estampat de flors.Teixits amb un tacte excel.lent ...!! Fons de color verd\nTeles Japoneses 8 unitats de Fat Quarter de messures 46x30 cadescuna. Teixits de 100% cotó de gran qualitat. Teixits per Patchwork amb estil teles japoneses. Diferents colors, cuadres y tonalitats. Teixits amb un...


Calella busca fora de la prefectura al nou inspector de la Policia Local | Ràdio Calella Televisió\nCalella busca fora de la prefectura al nou inspector de la Policia Local\nEl Ple Municipal ha donat llum verda al procés per cobrir la plaça d’inspector de la Policia Local, que quedarà vacant per jubilació el pròxim 1 d’agost. El Govern de Junts per Calella i el PSC ho farà per mitjà de la contractació provisional d’un extern a la prefactura perquè s’ha descartat l’opció de promocionar un dels agents que hi ha a la plantilla: només permetria nomenar un cap de la prefactura però no amb rang d’inspector. Tot plegat, amb l’horitzó de convocar la plaça en un termini de 2 anys. Ara, per fer l’oferta més atractiva, s’augmenta el sou que cobrarà amb un complement específic de 600 euros mensuals. Ahir es va aprovar la modificació puntual de llocs de treball que ho valida. Va tirar endavant amb els vots del partits del Govern, amb el suport de Cs.\nEl tinent d’Alcaldia de Seguretat i portaveu del Govern, Josep Torres (PSC), posava de relleu la necessitat de cobrir la plaça amb un professional amb experiència.\nLa promoció interna no es pot fer amb plaça d’inspector. La plaça d’inspector ha de sortir a concurs d’oposició. La persona que vindrà, vindrà en “comissió de serveis” i si vol haurà de presentar-se a les oposicions. Ja avanço que pel que oferim no tindrem cua. Algú pot dir que podríem convertir un membre de la prefectura en cap de la comissaria, no com a inspector. Però aquesta no és l’opció del govern. Nosaltres volem una persona amb experiència.\nEl regidor de Cs, Guillermo Gomis, va assegurar que cal resoldre el procés amb agilitat.\nDavant la necessitat d’haver de substituir a l’inspector en cap i vist les necessitats del nostre municipi, entenem que és de màxima prioritat fer la contractació.\nLa CUP va criticar que es faci una modificació exclusivament per la plaça de l’inspector però es congelin els tràmits per implementar els resultats de la valoració de llocs de treball de tot el personal municipal. La portaveu Núria Freixas va donar veu a la posició contrària que també expressen els sindicats.\nNo pot ser que només una persona sigui la que rebi la pujada. Només per aquesta persona es fa l’esforç i no per la resta de treballadors. Des de la CUP ens sumem a les paraules de sindicats UGT i CCOO. No estan d’acord en el fet que de cop s’incrementi una retribució a un lloc de treball, per poder cobrir-lo, quan s’argumenta que no es pot modificar cap lloc de treball de molts dels empleats, que estan a la casa des de fa molt de temps i estan maltractats econòmicament.\nCalella en Comú va demanar la retirada del punt de l’ordre del dia per poder avaluar altres opcions per cobrir la plaça que quedarà vacant. El portaveu Sebastián Tejada va advertir que l’opció de la contractació externa serà difícil d’entendre pels treballadors i que requerirà d’un temps d’adaptació del nou inspector a les particularitats del municipi.\nTenim dues opcions. La primera és promoció interna. Buscar a la persona més preparada de la plantilla i anomenar-lo. És el més lògic i el que motiva als treballadors. La segona és fitxar un funcionari d’un altre municipi perquè es descarta la promoció interna. Aquesta opció és clarament més cara. En definitiva crec que no està justificada aquesta contractació d’una persona externa. Demano a l’alcaldessa que retiri la proposta i avaluï les altres opcions que té.\nEsquerra va sumar-se a la CUP i Calella en Comú, i també va votar en contra de la proposta de complement salarial per al nou inspector. El regidor Carles Ferrer va retreure la deixadesa del govern a l’hora de rellevar vacants, més quan aquesta era del tot previsible.\nLa modificació no ha estat acceptada pels sindicats i em costa assimilar que no s’hagués tingut en compte amb els pressupostos, no d’aquest any, si no de fa quatre. Per mi aquesta qüestió denota deixadesa en la seva feina. Per últim una reflexió personal, dir que em preocupa una societat que paga millor els seus policies que els seus metges.\nDe moment, queda paralitzada la proposta de revisió de llocs de treball del conjunt del personal municipal, que encara s’ha d’aprovar. Es preveia implementar-ne els resultats aquest 2020 en una primera fase i, per això, ja s’havia fet una reserva pressupostària de 175.000 euros. Ara, els diners es destinaran a la recuperació post-Covid.\nSegüent Calella entra demà a la fase 3 en plena celebració de la Festa Major petita\nAnterior [AMPLIACIÓ] Ha mort Lluís Mayà, exalcalde i un dels fundadors de Ràdio Calella\nNou entrenador per al Sènior Femení del CB Calella\nRepunt d’ingressos per Covid-19 a l’hospital Sant Jaume\nJosep Grima s’estrena amb un espectacle de monòlegs per la Festa Major de la Minerva\nLa Fundació Miquel Valls rebrà una donació del Club Esportiu dels Mossos d’Esquadra\nEntrades exhaurides pels dos concerts d’Oques Grasses\nL’hospital de Calella suma quatre nous ingressos i quatre altes per Covid-19


S'entreguen els guardons "La igualtat a la feina recompensa" - Ràdio Palafrugell\nActiescola i Electrodomèstics Corbí han estat les empreses guardonades.\nConversem amb Alfons Martí i Sílvia Corbí.\nS’entreguen els guardons “La igualtat a la feina recompensa“. L’Ajuntament de Palafrugell ha entregat els diplomes a les empreses CORBÍ ELECTRODOMÈSTICS, SL i ACTIESCOLA SLU. Josep Piferrer, alcalde de Palafrugell, Joan Vigas, primer tinent d’alcalde i regidor de Promoció econòmica, i Josep Salvatella, regidor adjunt de Promoció econòmica, han fet entrega dels reconeixements. L’acte ha tingut lloc a la sala de plens del consistori.\nAquest concurs volia premiar les bones pràctiques en igualtat de gènere entre les empreses del municipi. Sílvia Corbí de Corbí Electrodomèstics, i Alfons Martí d’Actiescola han estat els encarregats de rebre aquest guardó. En aquest sentit, hem conversat amb els dos guardonats. Una xerrada que podeu recuperar a l’enllaç.\nCal recordar que a Ràdio Palafugell vam fer un programa especial entorn a la igualtat de gènere en les empreses.\nEtiquetes Igualtat IPEP Palafrugell


Divendres, 26 Juny 2020 15:16\nEl Consell de Ministres extraordinari celebrat aquest divendres ha aprovat l’ampliació dels ERTOS (Expedients de Regulació Temporal d’Ocupació) fins al 30 de setembre. I és que aquest dimarts 30 de juny s’acaba el periode de presentació d’ERTOS relacionats amb la crisi del coronavirus.\nDe fet, aquest dijous el govern espanyol arribava a un acord els sindicats CCOO i la UGT i amb la patronal CEOE evitant d’aquesta forma que tots els treballadors i treballadores afectats per un ERTO des del mes de març i per culpa de la pandèmia passessin directament a l’atur des d'aquest dimarts. El nou document aprovat aquest divendres inclou alguns canvis respecte les condicions que fins ara regien aquest tipus d’expedients.Per exemple, aquelles empreses que encara no hagin tornat a treballar podran mantenir els ERTO de força major fins al 30 de setembre i si han de tancar perquè s’ha produit un rebrot també podren continuar amb un ERTO amb un descompte de quotes del 80 per cent si té menys de 50 treballadors i del 70 per cent si en té més. A més a més, quan tots els empleats estiguin inclosos en un ERTO de força major, la cotització a la Seguretat Social s’anirà ampliant de forma progressiva en funció del nombre de treballadors. I pel que fa als ERTO parcials, és a dir, que tenen un part que ja estan treballant i els ERTO que es presentaran per causes tècniques, organitzatives, econòmiques i de producció les exempcions a les empreses seran les mateixes.\nEl Consell de Ministres també ha aprovat aquest divendres una sèrie de mesures adreçades a autònoms. Així, la prestació per cessament d’activitat se substitueix per un nou ajut amb condicions més flexibles. Els autònoms hi podran accedir malgrat es mantingui l’activitat amb la condició que la facturació hagi disminuit en un 75 per cent entre juliol i setembre respecte el mateix periode de l’any anterior. I tindran exempcions en les quotes de la Seguretat Social durant tres mesos més, entre moltes d'altres coses.\nSegons les darreres xifres que ha publicat el Departament de Treball de la Generalitat, concretament fins a dia 23 de juny, en el cas de la nostra comarca s’han presentat des de l’inici de l’estat d’alarma 10.569 ERTOS afectant a 93.875 treballadors. Amb aquestes últimes dades, el Vallès Occidetal continua col.locant-se com la segona comarca que més ERTOS ha presentat per darrera del Barcelonès (32.577 ERTOS presentats) i per davant del Baix Llobregat (9.170 ERTOS presentats). I en referència a la nostra ciutat, les darreres xifres són les corresponents a dia 1 de juny, quan s’havien presentat 818 expendients amb 7.006 afectats.\nA tot el territori català, es comptabilitzen 98.079 expedients amb 726.262 treballadors inclosos i a tot l’Estat, la xifra de persones acollides a un ERTO és de 3,4 milions.


Lacrimosa - Recomanació teatral - Markos Goikolea - Teatre Barcelona\nLacrimosa: L’art de viure el fracàs\nLacrimosa és una espècie de conferència performativa sobre el fracàs de viure. S’estructura en dos monòlegs connectats per un tràgic succés, on els intèrprets mostren les seves vulnerabilitats en cru al públic en un preciós exercici d’autoficció ple d’ironia. Combinen el monòleg amb alguns gags dialogats i diverses projeccions amb estètica d’internet a forma de GIF o meme per a conformar aquest retrat millenial d’una generació frustrada.\nBàrbara Mestanza i Francesc Cuéllar ens parlen de totes aquelles promeses frustrades que deixen com a resultat un buit interior, una incapacitat per viure, una sensació de fracàs generacional. I és que no hi ha res que defineixi millor a la generació millenial que la gran motxilla d’expectatives incomplertes, del fracàs en majúscules.\nLa proposta genera un ambient tranquil, quotidià, sincer i molt poc efectista, tant que els intèrprets mengen patates fregides tranquil·lament amb el guió en mà, per a parlar-nos d’alguns dels temes que els travessen; relacions amoroses, precarietat laboral i vital, abusos de poder, cures, salut mental…\nLes expectatives són altes quan et diuen que el director de My Low Cost Revolution i la directora de La Mujer Más Fea del Mundo, per nomenar dues peces que han sacsejat l’escena local, uneixen forces en la seva nova proposta. No complir amb aquestes expectatives i fracassar en la seva unió els hauria anat com l’anell al dit per al seu discurs, però afortunadament no l’han aconseguit, ja que no sols superen les expectatives sinó que ens deixen desitjant veure la segona part d’aquest díptic.\n← Tornar a Lacrimosa


Celebrem la segona edició dels Premis Finestra – Comunicació de Vertigen\nCelebrem la segona edició dels Premis Finestra\n22 de novembre de 2019 col·laborador/a Vertigen\nEls alumnes de 4t d’ESO van presentar booktrailers per grups\nEl passat dia quatre d’octubre els alumnes de 4t d’ESO van presentar per grups uns booktrailers basats en llibres de terror, fantasia i/o ciència-ficció.\nCom han de ser els booktrailers?\nHan d’estar basats en llibres de terror, fantasia i/o ciència-ficció, creats per grups de 2 a 5 persones. Es poden presentar fins a 2 vídeos, els vídeos han de durar entre 2 o 3 minuts. Els creadors i creadores han de tenir entre 12 i 18 anys i les obres han de ser de creació pròpia.\nEl jurat estarà format per una persona de la biblioteca Marc de Vilalba de Cardedeu, una persona del Festival Cardoterror, un/a artista plàstic i una persona relacionada amb el món audiovisual. Enguany aquesta persona serà la Juliana Canet d’Adolescents.cat (exalumna del Pla Marcell).\nQuins seran el 1r i 2n premi?\nPer cada integrant del grup hi haurà una subscripció d’un mes a la plataforma de pel·lícules FILMIN, una entrada per a la sessió del Festival Cardeterror 2019 i merxandatge oficial, un val per visionar pel·lícules al Cinema Esbarjo, un lot de llibres i pel·lícules i un diploma acreditatiu.\nEl tercer premi serà una entrada per una sessió del Festival Cardoterror 2019 i marxandatge, val per visionar pel·lícules al Cinema Esbarjo, lot de llibres i pel·lícules i per últim un diploma acreditatiu.\nQualitat artística, heu pensat la gamma de colors? Els espais? Els moviments de càmera? Creativitat. Ésser original i sorprendre és tot un repte! Qualitat tècnica. Com estan fetes les coses, els tipus de plans, s’entén tot bé?\nA prop del podi: Els alumnes del Pla Marcell gairbé guanyen\nIntegrants de grup: Eloi Trenco, Laia Cervera, Oriol Aguilera, Lucia Fernandez, Alba Pizarro i Alex Montes\nQuin llibre heu escollit per fer el booktrailer? La pell freda.\nOn vau enregistar el booktrailer? Es va fer a casa dels avis de l’Alba, que tenen una casa de fusta sobre l’arbre per a les últimes escenes al bosc.\nQuant de temps vau estar per enregistrar-lo? Vam tardar una setmana, i aquella tarda van ser 4 hores.\nCreieu que es merescut fins on heu arribat? Creiem que si, ens va fer il·lusió que hagéssim sigut uns dels escollits de 30 booktrailers.\nQue veu pensar al saber que ereu finalistes? Vam tindre molta emoció, ja que és el primer cop que en fem un.\nCreieu que hauríeu d’haver surtit guanyadors? No, perquè el nostre estava bé però hi havia booktrailers que eren millors: més temps de producció, millors transicions…etc\nHideo Kojima y su Death Stranding\n‘Lose to love me’: La cançó de Selena Gomez que parla de desamor


Quarta Edició Concurs Aquí Hay Química – Aquí hi ha Química\nCol·legi: Escola Pia de Terrassa\nEn aquest vídeo podem veure 3 trucs senzills que ens poden ser útils en la vida quotidiana. Hem decidit fer aquest vídeo perquè la gent que ho vegi aprengui coses que no s'haurien plantejat i que els sigui útil en el seu dia a dia.\nLa importància dels elements de la taula periòdica, pot ser utilitzat per aprendre els elements de la taula. Perquè així ajuntava les meves dues passions: la música i la química.\nEl laboratori de Samantha\nCol·legi: IES Gerbert d'Aurillac\nSamantha ens explica la relació entre les reaccions químiques i la pressió a través d'un experiment.\nSabó casolà amb olis\nEl vídeo en qüestió tracta de com obtenir sabó a partir de greixos i hidròxid sòdic. Durant el procés d'elaboració de l'experiment s'han tingut en compte els protocols i la preparació prèvia necessària, així com el fenomen químic que es dóna en crear aquest sabó. He decidit escollir el sabó com a exemple de química a casa, ja que realment està present en la nostra vida quotidiana, i el fet que utilitzem aquest producte químic diàriament i no sapiguem com es crea, o quina reacció química es dóna en elaborar-se... ha fet que m'inclinés a realitzar aquest vídeo.\nQuímica i mètode científic\nCol·legi: IES Comte de Rius\nEn aquest vídeo es destaca informació sobre la química i el mètode científic a través d'un experiment. S'explica el funcionament del mètode científic des que es formula la pregunta fins que s'arriba a la conclusió passant per la formulació d'hipòtesi i el desenvolupament de l'experiment.\nEn el vídeo es mostren totes les reaccions químiques que succeeixen a la cuina. Hem decidit escollir-ho, ja que és un aspecte amb el qual es viu en el dia a dia, i és curiós parar-te a analitzar la química que hi ha present cada vegada que cuinem.\nLa química dels volcans\nCol·legi: Sant Ignasi\nEn el nostre vídeo fem una reacció química amb material quotidià per representar les erupcions dels volcans. Per a això hem barrejat vinagre amb bicarbonat sòdic, i hem afegit una mica de colorant i detergent. Hem decidit realitzar aquest experiment perquè fa un any vam fer un viatge a Tenerife, on vam visitar el Teide, i les dues ens vam preguntar com és que els volcans feien una erupció de lava. Ens vam estar informant i vista aquesta oportunitat, hem volgut compartir una mica de coneixement sobre aquest fet.\nNo podràs escapar\nEl nostre vídeo mostra la frustració del protagonista en adonar-se que tot el que l'envolta és química.\nQuímica als cosmètics\nCol·legi: Manyanet Sant Andreu\nEl nostre vídeo tracta sobre les substàncies més utilitzades per crear cosmètics, siguin elements, compostos o mescles. Parla des dels més bàsics fins als més perjudicials per a la salut. Hem decidit triar-lo perquè els cosmètics són quelcom que s'utilitza molt al dia a dia en el món de la moda i bellesa, i mai ens havíem parat a pensar en els seus components ni què ens estàvem posant a la pell.


Lliure disseny virtual de Xinès Teclat en línia | Loderi.com\nVirtual Xinès teclat en línia\nSi necessita alguna cosa a la cinta Xinès en línia, però en un ordinador o portàtil disseny Anglès - vostè necessita un virtuals Xinès teclat a la pantalla de l\_\_\_'ordinador. És fàcil d\_\_\_'usar i convenient. Si el lloc és una cosa que no t\_\_\_'agrada o alguna cosa no funciona o no és veritat - si us plau contacteu amb nosaltres. És molt important per a nosaltres. En Loderi.com usant Xinès teclat virtual, pot absolutament lliure i en línia: • escrivint en la favorita Xinès idioma en línia; • enviar missatges a amics directament des del nostre lloc; • La cerca a Google i YouTube en 1 clic (s\_\_\_'obrirà en una nova finestra) • traduïda utilitzant Google traductor un clic (S\_\_\_'obrirà una nova finestra) • fer un posat a Facebook i tweets a Twitter; • Deseu les seves notes per seguir escrivint més tard (cal iniciar sessió); • descarregar i imprimir els seus documents.\nL\_\_\_'prémer en un teclat virtual Xinès - És gratis i fàcil\nHem provat durant molt de temps la interfície web per a Windows i Xinès distribució del teclat per a la seva conveniència. I ara tenim confiança en la seva comoditat a l\_\_\_'escriure al nostre Xinès Teclat en línia a la pantalla del seu monitor. Aquí pot utilitzar l\_\_\_'estàndard en línia Xinès teclat (QWERTY), teclat fonètic i un altre. Aviat anem a afegir el Xinès teclat en forma d\_\_\_'alfabet. És molt fàcil de cartes de cinta, traduir-los, imprimir i guardar, per mantenir-se en contacte amb amics de Facebook i Twitter. I, per descomptat - el que és el Internet sentit la recerca de Google i el vídeo a YouTube? Totes aquestes accions es realitzen al nostre lloc web en un sol clic - provar-ho! També, vostè pot guardar els seus documents impresos (que necessita per iniciar sessió en l\_\_\_'ús de Facebook, Twitter o Google), que més tard continuar-los.\nCom arribar i fer servir el virtual Xinès teclat al seu lloc?\nTambé pot instal·lar en el seu lloc web el nostre enllaç, botó o la totalitat virtuals Xinès Teclat en línia - per a això, ha de copiar i enganxar el codi d\_\_\_'aquí al seu lloc web o bloc. També estem oberts a suggeriments per característiques que vostè necessita - només ens escriure i descriure el que falta (la més detall - el millor) - anem a fer el que vostè necessita!\nLa traducció del Xinès al teclat anglès en línia\nPer traduir el text gravat al Xinès Teclat en línia, simplement feu clic a «Traduir» i una nova finestra s\_\_\_'obrirà més popular traductor en línia a tot el món per part de Google. Per defecte, la traducció en anglès des Xinès, però vostè pot triar qualsevol altre a la seva sola discreció.


III JORNADA DE GOVERNANÇA DEL LITORAL - Que hacemos\nDel 09/6/2017 al 09/6/2017\nEn motiu de l'any internacional del turisme sostenible per al desenvolupament, la jornada d'enguany es dedica a aquesta temàtica i a la seva incidència al territori.\nTURISME I SOSTENIBILITAT AL LITORAL\nENLLAÇ : PROGRAMA III JORNADA DE GOVERNANÇA DEL LITORAL\nDes del Consorci us convidem a la III Jornada de Governança del Litoral, que enguany, amb motiu de l’any internacional del turisme sostenible per al desenvolupament, hem volgut dedicar la trobada a aquesta temàtica i a la seva incidència al territori.\nAl voltant d’uns eixos temàtics centrals com poden ser el creixement econòmic inclusiu i sostenible; la inclusió social, ocupació i reducció de la pobresa; l’ús eficient dels recursos, protecció ambiental i canvi climàtic; els valors culturals, diversitat i patrimoni; i la comprensió mútua, pau i seguretat, estem bastint un programa que reculli tant les reflexions generals sobre el tema, com les experiències més reeixides tant públiques com privades.\nLa jornada se celebrarà durant el matí del divendres dia 9 de juny a la Confraria de Pescadors de Vilanova i la Geltrú, com cada any.\nAquesta edició s’emmarca també, dins el programa que organitza l’ajuntament de Vilanova i la Geltrú per a celebrar la setmana del Medi Ambient on s’inclouen vàries activitats i accions. Enllaç del PROGRAMA DE LA SETMANA DEL MEDI AMBIENT VNG 2017.\nAquesta jornada també s'inclou a l'agenda de la SETMANA DE LA NATURA.\nEn aquesta jornada comptarem amb persones de referència, exposicions i xerrades per tal de plantejar preguntes i generar debats, com:\nCom el turisme pot promoure el desenvolupament econòmic inclusiu i sostenible?\nI la inclusió social, l’ocupació i la reducció de la pobresa?\nNo hi ha gaire discussió en que el turisme ha de ser eficient en els recursos,promoure la protecció ambiental, combatre i adaptar-se al canvi climàtic.\nPerò, com fer-ho realitat?\nValors culturals, diversitat, patrimoni, comprensió mútua, pau i seguretat...\nPer assistir a la jornada, cal enviar un correu electrònic a: consorci@collsmiralpeix.cat , indicant nom i telèfon.


271, Jordi Pons | FEEC – Federació d'Entitats Excursionistes de Catalunya\nIniciEntrevistes271271, Jordi Pons\nEntrevista a Jordi Pons, Vèrtex número 271\n"Si jo avui continuo viu és perquè he passat por a la muntanya”\nJordi Pons pertany a la generació de muntanyencs que a les dècades dels seixanta i setanta van impulsar l’alpinisme en l’àmbit estatal. La publicació recent de les seves memòries, Alpinisme sense ficció, i la reedició del llibre Annapurna Est, un vuit mil verge és el millor pretext per recordar la trajectòria d’aquest alpinista total que, amb una vitalitat envejable, ha pogut escalar els 900 metres de la paret nord de Vinhamala a l’edat de 83 anys.\nText: Agustí Estruga FOTOS: JOAN RIBAS, JOSEP MANUEL ANGLADA, JOAN QUINTANA I DAVID OLIETE\nAlpinista, esquiador, cineasta de muntanya… Jordi Pons és membre d’un privilegiat cercle d’alpinistes que, tot i iniciar-se en els esports de muntanya en una època tan grisa com la postguerra, van protagonitzar algunes de les primeres ascensions de gran dificultat en l’alpinisme estatal i van liderar les primeres expedicions fora d’Europa. En Jordi també és el millor testimoni de l’evolució que han viscut els esports de muntanya. Ell, que com explica en l’entrevista es va iniciar en l’escalada amb cordes de cànem i espardenyes, avui contempla amb certa perplexitat la velocitat amb què s’encaren ascensions com les clàssiques parets nord dels Alps, que cinquanta anys enrere les va realitzar amb més d’un bivac.\nEm crida l’atenció el títol de les teves memòries: “Sense ficció”. Hi ha alguna voluntat de crítica a l’alpinisme actual? No vol ser cap mena de crítica; senzillament són les meves memòries. En cap moment he carregat les tintes o m’he recreat en desgràcies; explico tan sols allò que he viscut.\nDel que has viscut, quins són els primers records que et vénen a la memòria quan repasses la teva trajectòria? Jo vinc d’una família molt humil. Anàvem a la muntanya amb pantalons recosits per la mare i reconvertits en roccietore. Tot era molt justet: des dels viatges en tren, l’alimentació o el material que dúiem. Els meus primers esquís eren de tercera o quarta generació. Però malgrat aquesta precarietat hi havia un aspecte molt maco: l’entorn humà que es vivia en els centres excursionistes. Quan ens hi reuníem els dijous o divendres, no es podia obrir la porta per la gran quantitat de socis que ens hi aplegàvem.\nUna època en què tu i els teus companys vau començar a deixar petjada. Em considero afortunat d’haver pogut pertànyer a aquesta generació que vam ser una mica els capdavanters per les nostres escalades a Montserrat, Pirineus, Alps o Andes. Tot això gràcies al lideratge de l’amic Anglada, però també a les cordades que vam formar amb en Cerdà, Pokorski o Guillamon. Així ens vam convertir en els primers escaladors de l’Estat a fer un sis mil, un set mil i un vuit mil. En el meu cas, també vaig ser el primer a escalar les tres clàssiques parets nord dels Alps: Cerví, Eiger i Grandes Jorasses. Sempre dic que nosaltres vam aconseguir aquestes fites perquè vam començar gastant espardenyes i penjant-nos amb cordes de cànem. Quan miro enrere, em costa d’entendre com érem capaços de fer certes activitats. Penso, per exemple, en els campaments hivernals a Carançà a principis dels anys 50 organitzats per l’Agrupació Excursionista Pedraforca, amb esquís de fusta, anoracs de cotó i a sota una americana, tal com l’Irving i el Mallory anaven a l’Himàlaia a principis del segle XX.\nEn el llibre esmentes l’escalada al Capéran de Sesques, un cim del Pirineu francès. Aquesta ascensió, quan tenies 19 anys, marca la teva passió per l’alpinisme? En aquella època, quan sortíem a l’estranger, qualsevol escalada que fèiem ja es convertia en una primera ascensió estatal. El Capéran de Sesques va ser el primer sisè grau superior que es va fer a Espanya i el vaig fer jo, un vailet que anava a remolc del seu germà i d’en Josep Silva. Jo havia escalat a Montserrat, al sot del Bac i a Sant Llorenç del Munt, però encara tenia poca experiència. Però un estiu, resolts els problemes burocràtics d’aquella època per poder anar al Pirineu francès, vam decidir escalar el Capéran de Sesques. De primer, amb molta tensió, vaig superar el pas més difícil que fins i tot als escaladors francesos se’ls havia resistit.\nEt mires el passat amb nostàlgia? De cap manera. Les meves aventures van ser les que van ser. Per altra banda, m’agrada estar atent a tot el que es fa ara.\nQuè penses de l’alpinisme actual? Us podíeu imaginar que la nord de l’Eiger s’escalaria en dues hores? No, perquè a la nostra època es feia amb dos o tres bivacs. Però ara ha canviat la filosofia, el material, fins i tot les condicions de la roca… Per mi, els alpinistes que escalen amb aquesta rapidesa són gent d’un altre món. Si jo avui continuo viu és perquè he passat por a la muntanya. Aquesta por m’ha ajudat a afrontar les ascensions amb seguretat o a decidir tirar enrere. Però quan perds la por i repeteixes diverses vegades la nord de l’Eiger com fa el Ueli Steck o com ha fet en Kilian Jornet a l’aresta Lion del Cerví… A mi tot això se m’escapa. Quan vas a fer temps, prescindeixes dels elements de seguretat. Has de ser molt bo, tenir bones condicions físiques i el cap molt clar. Nosaltres no estàvem preparats mentalment per fer aquest tipus d’ascensions. Jo vaig passar molta por a la nord del Cerví per la caiguda constant de pedres i, un cop feta l’escalada, no em va passar mai pel cap repetir-la.\nTot i la por, amb l’Anglada vau fer la nord de l’Eiger poc després de la mort de Rabadá i Navarro l’any 1963 en aquella paret… Com que ja hi havíem fet un primer intent l’any 1962, era un deute tornar-hi. Ho afrontàvem conscients dels morts que arrossegava la paret i del fatal accident d’en Rabadá i en Navarro. Per això anàvem amb la màxima discreció, per no cridar l’atenció de la premsa. Recordo que, arribant al cim, vam sentir el corrent estàtic d’una tempesta a sobre nostre. A més, es van trencar els grampons. Avui dia, que ja he provat els piolets tècnics, em pregunto com no se’ns va ocórrer fer l’escalada amb dos piolets, tenint en compte que l’ascensió la vam fer amb un piolet i un punyal de gel.\nTambé vau protagonitzar les primeres expedicions als Andes, Himàlaia i fins i tot Grenlàndia. Quina expedició destacaries? Sense cap mena de dubte la de l’Annapurna Est, el primer vuit mil estatal. Va ser una aventura col·lectiva. Mirant enrere veig que va ser una expedició molt romàntica, amb milers de persones pendents de nosaltres. A més, era una època, a principis dels 70, de certa convulsió política. I cal afegir que competíem contra dues expedicions estatals més: la madrilenya al Manaslu i la basca a l’Everest. Si els bascos haguessin pujat a l’Everest, no s’hauria parlat de nosaltres. Crec que amb l’ascensió a l’Annapurna Est vam aconseguir entrar a la història de l’alpinisme. Encara avui mantenim una gran amistat entre els membres d’aquella expedició.\nHi ha hagut algun moment dur que et fes replantejar la dedicació a l’alpinisme? He viscut moments complicats, però no m’he volgut recrear en les situacions dramàtiques. Un cas que em va colpir va ser el del meu segon intent al Shisha Pangma, on el metge de l’expedició, Joan Martínez, hi va perdre la vida afectat d’una hipotèrmia. A la tornada, un periodista va escriure que Jordi Pons no havia pogut fer el seu cinquè vuit mil per la mort d’en Joan Martínez. Això em va provocar certa amargor, ja que posava al mateix nivell la mort d’una persona i una cosa tan banal com és escalar una muntanya.\nQuan t’ha tocat renunciar a un cim, com ho has viscut? Depèn de les circumstàncies. No és el mateix retirar-se per mal temps, com em va passar al Fitz Roy, que abandonar per l’accident o la mort d’un company. No hi ha cap ascensió que justifiqui la pèrdua d’un company. Quan passa, per sempre més associes aquella muntanya a l’accident i no ho oblides mai.\nT’ha quedat alguna espina clavada per alguna ascensió fallida? Potser el Shisha, perquè van ser dos intents. L’Everest ja era més complicat. Tal com es va plantejar la primera expedició catalana al sostre del món, des d’un principi vèiem a venir que no l’aconseguiríem: era l’octubre, a més per l’aresta oest i amb forts vents… Però tot això no ho visc amb gens de frustració perquè he pogut fer moltes ascensions i de la majoria en guardo molts bons records.\nCom valores l’alpinisme a casa nostra en l’actualitat? Així com nosaltres vam representar un revulsiu, posteriorment altres alpinistes també van marcar època. Penso en la sud de l’Annapurna per part del Nil Bohigas i l’Enric Lucas. O, en aquests moments, escaladors com I’Oriol Baró, que busca activitats de compromís a l’Himàlaia. Em trec el barret davant d’aquestes activitats en què allò important no és ni la velocitat ni acumular cims. Ara hi ha l’obsessió en la cursa dels catorze vuit mils. A mi això no em va interessar mai perquè m’atreia molt més l’aventura de la conquesta d’una muntanya. Suposo que cada època té el seu estil d’alpinisme, i el meu no és el del col·leccionisme. Quan escrivia el meu llibre, em preguntava si podien interessar les meves ascensions tenint en compte com han canviat les coses, però crec que les noves generacions també han de saber que el Mont Blanc no cal pujar-lo en quatre hores o el Cerví en dues.\nEt sents com el precursor de les noves generacions d’alpinistes que han sorgit? La veritat és que una de les grans satisfaccions que em continua donant la muntanya és quan algun muntanyenc em diu que fa una colla d’anys va assistir a algunes de les meves projeccions, o gent que encara recorda la col·lecció de cromos de Nestlé arran de l’expedició de 1961 als Andes. És com si hagués deixat cert bagatge. Però les coses són com són: durant una època em vaig convertir en un referent ja que era l’únic alpinista de l’Estat que havia fet quatre vuit mils. Quan en Carles Vallès en va aconseguir cinc, de mi ja no se’n va parlar més.\nUna frase del teu llibre diu: “En la grandesa d’aquest esport l’individualisme no hi té cabuda”. A què et refereixes? L’individualisme no ha estat mai el meu alpinisme. El meu muntanyisme ha estat el del sentit de la cordada, el que vaig aprendre amb el meu germà i amb la generació amb qui em vaig iniciar en l’escalada. He tingut oportunitat de participar en diferents expedicions, algunes d’organitzades amb els amics de sempre i altres de més comercials, i he notat la diferència. En les comercials et convocaven al meeting point de l’aeroport, saludaves la resta d’alpinistes, participaves a l’expedició i després perdies el contacte amb els companys.\nUn tema d’actualitat: l’increment dels rescats de muntanya. Des de la teva experiència, a què creus que és degut? Podria ser per la pèrdua de pes dels centres excursionistes en la formació de la gent que va a la muntanya. Avui tothom s’atreveix amb tot, i de manera autodidacta. Jo encara vaig a caminar a la Mola, però ara tothom hi puja corrent. I els escaladors que comencen ja no van al sot del Bac o a Sant Benet, sinó que van a escalar el Bisbe o el Cavall per davant. Em sembla que tothom va molt ràpid en un esport on potser nosaltres anàvem molt lents. Falta un punt intermedi. S’ha de gaudir del que es fa i saber aturar-se per admirar el paisatge.\nAmb 70 anys vas escalar el Dru i als 83 has fet la nord del Vinhamala. Pertanys a una generació que us manteniu actius en plena vellesa. Com ho heu aconseguit? Els francesos ho tenen molt clar: endurance. No deixar mai de practicar esport. Jo no faig res excepcional, però continuo esquiant. De tant en tant faig algun barranc i alguna via ferrada. Encara escalo a Montserrat, però he de reconèixer que les preses les trobo més petites que fa uns quants anys.\nPerò necessites continuar fixant-te objectius? No perquè no m’he quedat amb ganes de fer res. El meu únic objectiu és arribar cada dia a l’endemà.\nQuè ha significat la muntanya per a en Jordi Pons? No sé què hauria estat la meva vida sense la muntanya. T’asseguro que tot el que tinc és gràcies a aquest esport, començant per la Sari, la meva dona, que ens vam conèixer al Club Muntanyenc Barcelonès. La muntanya ha estat la millor excusa per omplir la meva vida de vivències. Sempre dic que el factor humà és el més important que m’ha donat la muntanya: els moments viscuts a les tendes i els amics que conservo. Les aventures que he fet no les he viscudes dalt del cim. Allà dalt només tens ganes de tirar avall.\nCom t’agradaria que et recordessin? Com un alpinista que va pertànyer a una generació de muntanyencs que vam obrir les portes a l’alpinisme d’alta dificultat. A la vegada voldria ser un exemple d’allò que per a nosaltres ha estat el més important quan escalàvem: la prudència, ja que la muntanya sempre és superior a l’alpinista.


Processons contra futbol\nFesta Major a Picanya, avui set de juliol. Celebren la preciossíssima sang, poca broma. I ves que el sant dibuixat en una paret sembla un home estrany, transvestit amb capa, però nu, alguns l’han batejat com a vampir, perquè sembla que li cau la preciosa per la boca, i n’hi ha que ja pensa i lliga històries pitjors… La processó d’aquest sang catòlic eixirà més tard, segons que ha pregonat el rector del poble, davant la passió futbolera. Té por que una devoció siga més feble que una altra i no vol posar-se a comparar forces, l’home, que també rep per moltes bandes i de pitjors rumors. L’església, últimament, té més relació amb els camals que amb les faldilles, sobretot amb els camals del joves. Però qui siga lliure de pecat, ja sap on pot anar a fer confessió. L’home tem que hi haja pròrroga, per si el sant ha de vetllar tota la nit sense traure’l de la parròquia, quin patiment, si n’hi ha penals.\nL’altra processó eixirà de vesprada, sobre les set, i aquesta és una còrrua de grups de teatre i d’animació de carrer d’envergadura, amb Xarxa, els Xirimiters de Castelló, Dinàmic, Baldufa, amb músics i clows, i monstres i gegants i cabuts que l’animació de grans i menuts estarà assegurada. Però, ep, l’Ajuntament també pregona que la cosa ratllarà com a màxim sobre les 20.30, per no fer coincidir la festota pagana amb la devoció esportiva i passional d’aquella cosa arcàica i panteofranquista. En tractar-se de futbol i d’aquella pàtria, el noranta per cent dels nacionalistes també perden el cul, i una part de la ideologia. Així que no sé qui té mes raó, el rector o l’alcalde, en l’afer i la disputa, en la batalla laica o confessional. Com si no ens haguérem mogut dels seixanta i del Pepone, l’alcalde comunista, i don Camilo, que no avancem, que no avancem gens ni miqueta i encara ens pot passar pitjor.\nAi, aquell partidàs del torpede Muller, Beckenbauer, Cruiffet i Nesquens, i tota aquella colla de futbolistes que, aleshores sí, eren un espectacle esportiu.\nFolcSona: les cançons que jo cante (2)\nDissabte vam ser a Agullent en el concert de la banda FolcSona, el projecte d’escola de músics més jove i més trempat ara mateix d’arreu del país, fins a Perpìnyà. Malgrat que sonen com si tocaren junts de tota la vida, tenen quatre anys de vida i una desena de concerts. Cada any, el projecte es lliga a un tema i a uns protagonistes. Enguany, el concert i les colònies de preparació anaven lligades a la cançó popular, tradicional, i van tenir dues visites de pes: Paco Muñoz i Apa, una de les veus d’estil més personals del país. De fet, la suite de dissabte, a l’empara de la font Jordana, a Agullent, va sorprendre en molts sentits, i va entusiasmar el públic, de resposta càlida i emotiva, i els propis mestres. La suite, construïda a partir d’unes quantes cançons populars, amb arranjaments propis i versions tan particulars com exquisides, té el rigor i la qualitat per ser exportada arreu del país, al nord, als festivals Folc, al Tradicionàrius si cal, al Cant al Ras (ací en Frechina s’haurà d’espavilar per encabir-los) i encara a trobades i aplecs de músics rock, pop, folc o de qualsevol tarannà. Aquesta colla-banda-orquestra són bons, i encara saben adobar una segona part amb maduresa i desinvoltura per fer ballar tothom. Però n’hi ha més a dins aquest projecte: d’una banda, com ballen i canten els adolescents (ep, no és facil que això passe en aquest país, i menys encara entre els adolescents mateix), i d’una altra, com pot passar de desapercebuda aquesta història, en els mitjans, als mitjans, fins i tot en el propi món musical, encara tan despert i joiós, malgrat els malgrats. Si res no destorba aquest propòsit, FolcSona, això de dissabte a Agullent és ja una aposta ferma, que val per cent partits o cent bous, o cent articles ximples i idiotes en diaris i mitjans, convencionals o digitals. Comvideu-los a venir de festa, als pobles, si voleu passar-la grossa i bona, que fins i tot les butxaques i les calaixos municipals ho agrairan. I l’esperit, i la vostra ànima en pena, collons.\nAssetjar l’escola [by the PP]\nAhir ‘El mundo’ va publicar que Diego Gómez havia sigut expedientat per absentar-se del treball. Fins i tot, la redactora (!) ressaltava el fet sobre lletres més grosses: “La Conselleria obrí una investigació per l’incomplimet repetit d’horaris”. Mecaguen la pena negra, Noa, la femme redactora, si n’hi ha cap mestre que fa un fart d’hores de treball de tot tipus, són aquests que es dediquen a dirigir, coordinar i animar escolavalenciana, així que si vols ser periodista, Noa, informa’t abans de publicar cap barbaritat. I si el que vols és contribuir a embrutir la informació, fer falses acusacions contra persones i contra institucions de tan de prestigi, la patologia no és nova, ni innocent dins el periodisme valencià. Posa’t a la cua.\nQuan em vaig comprar l’IPAD, allà a Katuin, volien pagar-me amb la gratuïtat d’una subscripció anual a El Mundo del siglo XXI. Com que la vaig refusar tres vegades, com l’apòstol, allà se’n feien creus, i n’hi havia del públic que no entenien perquè refusava res de gratuït. [Noa, tu ja saps per què, veritat?]\nJo dedique hores a la feina, a qualsevol feina, l’escola, el camp, la comarca, però això no és res comparat amb els horaris d’aquests homes i dones d’escolavalenciana. I si mai canvia res, que sí, o si mai som independents, que ens costarà però tard o d’hora, no agrairem mai prou tants anys, tant d’horari i tants plets com han fet, fan i faran, aqueixa gent. Per l’escola, senzillament.\nVoler-nos insultar, expedientar, o provocar amb l’argument de la manca d’horari i devoció, Noa de la Torre, és fer passar tota aqueixa Conselleria d’educació del Samurai Font de Mora per devots de la feina i de la funció pública intouchable, o noble, o altruista.\nSort que avui Diego desmentia la notícia, almenys ell no en sabia res ni ningú no li havia notificat res. Però ja acceptava la pressió, l’assetjament i la provocació que vivim els mestres i l’escola des de la pròpia institució que ens hauria de defensar, promoure i reivindicar.\nAi, encara sort que els pocavergonyes del PP valencià, Camps, Rita, Rus, Gerardo, Serafin, Blasco, Fabra, Olivas, i el Samurai… han decidit de traure’ns 2.000 euros dels pagaments de l’any que ve, als mestres. Sí, sí, els mestres i l’escola hem de ser model i exemple de genuflexió i reflexió econòmica, a compte de les seues putes, gins, i luxes de depravats de la fórmula i el GürtelShow. (Justament avui, un funcionari de l’Ajuntament de València m’assegura que les caixes de wisqui entren de cinc en cinc… Collons, Rita, quin bar no tens muntat, jo que em pensava que solament li pegaves al gin!)\nPost-mortem. Sort que és divendres i encara me’n vaig de jornada cooperativa escolar, a compte de l’horari que ara sembla que van vigilant inspectors, acusetes i prevaricadors de la conselleria.\nFolcSona: les cançons que jo cante\nSom a les quartes colònies folc del país (n’estàs segur, que no som ja cinc anys, pegant pel folc?). Enguany ens hem desplaçat a la Vall d’Albaida, a Agullent, dellà l’ermiteta fa tres dies que trenta músics, molts de joves molt joves, van preparant una suit a partir d’un sac de cançons populars del país. El motiu és ‘Les cançons que jo cante’, a partir d’aquelles murgues i tonaetes a la manera de la xata merenguera, pepe Tono, i taral·lales d’aqueix estil. Un equip de músics del folc ordeix la primera gran banda folc, quatre anys pegant darrere d’un objectiu sense cap ajut, ni reconeixement, ni llustre, ni ois, ves que no fem sinó escola, de qualitat i voluntària, però n’hi ha que va posant diners, a més de fer de mestre músic, perquè aquest maleït país puga tenir un mínim siroll de música, a la manera de Botifarra (paraules majors), Gil, o Vicent Torrent. Enguany els acompanya l’incombustible Paco Muñoz, i dissabte fan el concert final allà a la font, a la casa de la cultura i dels mil usos. Pels volts de les cinc de la vesprada, convidem el país a venir a escoltar-los, aqueixa banda a favor de la música.\n– Oh, ja em sembla que sense el Frechina, sense les seues paraules, aquesta colla no acabaran triomfant a València, que tot són tancar portes, i finestres, i plegar les cadires, tan emparats i suats com som d’aqueixa maleïda crisi econòmica…\n– Les cançons que jo cante? Potser que no fóra inversemblant que el mestre Frechina de Massalfassar vos convidarà l’any que ve a passar per aqueix festival únic a Europa, Cant al Ras, perquè desvetllàreu fins on poden arribar els projectes d’esperit elevat.\nQue el temps i l’amor madure tanta devoció. Per l’ú, pel dotze, per la veu… Per continuar cantant plegats, en favor de la música. Les cançons que jo, i tu, cantem.